text:
बाढ़िक सत्य
- गजेन्द्र ठाकुर
मिथिलाक धरती बाढ़िक विभीषिकासँ आइ काल्हि जूझि रहल अछि। कुशेश्वरस्थान दिसुका क्षेत्र तँ बिन बाढ़िक बरखाक समयमये डूमल रहैत अछि। मुदा ई स्थिति १९७८-७९ केर बादक छी। पहिने ओऽ क्षेत्र पूर्ण रूपसँ उपजाऊ छल, मुदा भारतमे तटबन्धक अनियन्त्रित निर्माणक संग पानिक जमाव ओतए शुरू भए गेल। मुदा ओहि क्षेत्रक बाढ़िक कोनो समाचार कहियो नहि अबैत अछि, कहियो अबितो रहए तँ मात्र ई दुष्प्रचार जे ई सभटा पानि नेपालसँ छोड़ल गेल पानिक जमाव अछि। ओतुक्का लोक एहि नव संकटसँ लड़बाक कला सीखि गेलाह। हमरा मोन अछि ओऽ दृश्य जखन कुशेश्वरस्थानसँ महिषी उग्रतारास्थान जएबाक लेल हमरा बढ़िक समयमे अएबाक लेल कहल गेल छल कारण ओहि समयमे नाओसँ गेनाइ सरल अछि, ई कहल गेल। रुख समयमे खत्ता, चभच्चामे नाओ नहि चलि पबैत अछि आऽ सड़कक हाल तँ पुछू जुनि। फसिलक स्वरूपमे परिवर्तन भेल, मत्स्य-पालन जेना तेना कए ई क्षेत्र जबरदस्तीक एकटा जीवन-कला सिखलक। कौशिकी महारानीक एहि बेरक प्रकोप ओहि दुष्प्रचारकेँ खतम कए पाओत आकि नहि से नहि जानि!
पहिने हमरा सभ ई देखी जे कोशी आऽ गंडकपर जे दू टा बैराज नेपालमे अछि ओकर नियन्त्रण ककरा लग अछि। ई नियन्त्रण अछि बिहार सरकारक जल संसाधन विभागक लग आऽ एतए बिहार सरकारक अभियन्तागणक नियन्त्रण छन्हि। पानि छोड़बाक निर्णय बिहार सरकारक जल संसाधन विभागक हाथमे अछि। नेपालक हाथमे पानि छोड़बाक अधिकार तखन आएत जखन ओतुक्का आन धार पर बान्ह/ छहर बनत, मुदा से ५० सालसँ ऊपर भेलाक बादो दुनू देशक बीचमे कोनो सहमतिक अछैत सम्भव नहि भए सकल। किएक?
सामयिक घटनाक्रम- कोशीपर भीमनगर बैरेज, कुशहा, नेपालमे अछि। १९५८ मे बनल एहि छहरक जीवन ३० बरख निर्धारित छल, जे १९८८ मे बीति गेल। दुनू देशक बीचमे कोनो सहमति किएक नहि बनि पाओल? छहरक बीचमे जे रेत जमा भए जाइत अछि, तकरा सभ साल हटाओल जाइत अछि। कारण ई नहि कएलासँ ओकर बीचमे ऊंचाई बढ़ैत जाएत, तखन सभ साल बान्धक ऊँचाई बढ़ाबए पड़त। एहि साल ई कार्य समयसँ किएक नहि शुरू भेल? फेर शुरू भेल बरखा, १८ अगस्तकेँ कोशी बान्धमे २ मीटर दरारि आबि गेल। १९८७ ई.क बाढ़ि हम आँखिसँ देखने छी। झंझारपुर बान्ध लग पानि झझा देलक, ओवरफ्लो भए गेल एक ठामसँ, आऽ आँखिक सोझाँ हम देखलहुँ जे कोना तकर बाद १ मीटरक कटाव किलोमीटरमे बदलि जाइत अछि। २७-२८ अगस्त २००८ धरि भीमनगर बैरेजक ई कटाव २ किलोमीटर भए चुकल अछि। आऽ ई करण भेल कोशीक अपन मुख्य धारसँ हटि कए एकटा नव धार पकड़बाक आऽ नेपालक मिथिलांचलक संग बिहारक मिथिलांचलकेँ तहस नहस करबाक। नासाक ८ अगस्त २००८ आऽ २४ अगस्त २००८ केर चित्र कौशिकीक नव आऽ पुरान धारक बीच २०० किलोमीटरक दूरी देखा रहल अछि। भीमनगर बैरेज आब एकटा कोशीक सहायक धारक ऊपर बनल बैरेज बनि गेल।
राष्ट्रीय आपदा: जाहि राज्यमे आपदा अबैत अछि, से केन्द्रसँ सहायताक आग्रह करैत अछि। केन्द्रीय मंत्रीक टीम ओहि राज्यक दौरा करैत अछि आऽ अपन रिपोर्ट दैत अछि जाहिपर केन्द्रीय मंत्रीक एकटा दोसर टीम निर्णय करैत अछि, आऽ ओऽ टीम निर्णय करैत अछि जे ई आपदा राष्ट्रीय आपदा अछि वा नहि। बिहारक राजनीतिज्ञ अपन पचास सालक विफलता बिसरि जखन एक दोसराक ऊपर आक्षेपमे लागल छलाह, मनमोहन सिंह मंत्रीक प्रधानक रूपमे दौरा कए एकरा राष्ट्रीय आपदा घोषित कएलन्हि। कारण ई लेवल-३ कारण ई सम्बन्धित राज्यक लेल असगरे, नहि तँ वित्तक सम्बन्धमे आऽ नहिए राहतक संबन्धमे, एहिसँ पार पाएब कठिन अछि। आब राष्ट्रीय आकस्मिक आपदा कोषसँ सहायता देल जाऽ रहल अछि, किसानक ऋण-माफी सेहो सम्भव अछि।
उपाय की हो? कुशेश्व्रर स्थानक आपदा सभ-साल अबैछ, से सभ ओकरा बिसरिए जेकाँ गेलाह। मुदा आब की हो? दामोदर घाटीक आऽ मयूरक्षी परियोजना जेकाँ कार्य कोशी, कमला, भुतही बलान, गंडक, बूढ़ी गंडक आऽ बागमतीपर किएक सम्भव नहि भेल? विश्वेश्वरैय्याक वृन्दावन डैम किएक सफल अछि। नेपाल सरकारपर दोषारोपण कए हमरा सभ कहिया धरि जनताकेँ ठकैत रहब। एकर एकमात्र उपाए अछि बड़का यंत्रसँ कमला-बलान आदिक ऊपर जे माटिक बान्ध बान्हल गेल अछि तकरा तोड़ि कए हटाएब आऽ कच्चा नहरिक बदला पक्का नहरिक निर्माण। नेपाल सरकारसँ वार्ता आऽ त्वरित समाधन। आऽ जा धरि ई नहि होइत अछि तावत जे अल्पकालिक उपाय अछि, जेना बरखा आबएसँ पहिने बान्हक बीचक रेतकेँ हटाएब, बरखाक अएबाक बाट तकबाक बदला किछु पहिनहि बान्हक मरम्मतिक कार्य करब। आऽ एहि सभमे राजनीतिक महत्वाकांक्षाकेँ दूर राखब। कोशीकेँ पुरान पथपर अनबाक हेतु कैकटा बान्ह बनाबए पड़त आऽ ओऽ सभ एकर समाधान कहिओ नहि बनि सकत।


c: text/html

text:
-श्यामल सुमन-
प्रश्न सोझाँ मे ठाढ़ अछि अप्पन की पहचान।
ताकि रहल छी आय धरि भेटल कहाँ निदान।।
ककरा सँ हम की कहू अपना मे सब मस्त।
समाचार पूछल जखन कहता दुख सँ त्रस्त।।
पँसल व्यूह मे स्वार्थ केर सब देखू बेहोश।
झूठ मूठ मुखिया बनथि खूब बघारथि जोश।।
हम देखलहुँ नहि आय धरि मैथिल सनक विवाह।
दान दहेजक चक्र मे बहुतो लोक तबाह।।
बरियाती केँ नीक नहि लागल माछक झोर।
साँझ शुरू भोजन करत उठैत काल तक भोर।।
रसगुल्ला, गुल्ला बनाऽ खाओत रस निचोड़ि।
खाय सँ बेसी ऐंठ कऽ देता पात मे छोड़ि।।
मैथिलजन सज्जन बहुत लोक बहुत विद्वान।
निज-भाषा, निज-लोक पर कनिको नहि छन्हि ध्यान।।
चोरि, छिनरपन छोड़ि कय करू अहाँ सब काज।
मैथिलजन तखने बचब बाँचत सकल समाज।।
जाति-पाति केँ छोड़िकऽ बनू एक परिवार।
मिथिला के उत्थान हित कोशिश करू हजार।।
अपन लोक बेसी जुटय बाजू मिठका बोल।
सुमन टूटल जौं गाछ सँ तखन ओकर की मोल।।
हमर ईमेल:-hellomithilaa@gmail.com

robotstxt: allowed

filter: keep


text:
१२ सितम्बर २०१९. मैथिली जिन्दाबाद!!
कला आ विद्याक साधक केर जाति देखि सम्मान नहि भेटैछः प्रसंग मांगैन खबासक राष्ट्रीय स्मृति-गान
मांगैन खबास केर स्मृति गान राष्ट्रीय राजधानी दिल्ली मे
आइ सँ करीब ५ वर्ष पूर्व प्रभात खबर केर सहरसा ब्युरो चीफ श्री कन्हैया जी मार्फत एहि अखबारक स्थानीय प्रतिनिधिक लिखल एकटा समाचार पढने रही जे मिथिलाक लोकविभूति ‘मांगैन खबास’ केर सम्बन्ध मे चर्चा कएने छल। मैथिली भाषा आ मिथिला सभ्यताक विभिन्न अभियान मे स्वयं संलग्न रहबाक कारण ओहि समाचारक सारतत्त्व सँ स्वयं केँ एतेक बेसी प्रभावित पेलहुँ जे ओत्तहि आ तखनहि एकटा संकल्प लेलहुँ जे अपना सँ जतेक भऽ सकत ततेक लोकविभूति लोकनिक परिचय संकलन करब।
के छलाह मांगैन खबास
उपरोक्त समाचार मे पढला सँ ज्ञात भेल गोटेक महत्वपूर्ण बात जे सीखय लेल भेटल से एना अछिः
१. समूचा भारत मे मिथिलाक्षेत्र २ गोट संगीत परम्परा काफी लोकप्रिय भेल – दरभंगाक अमता घराना आ दोसर सहरसाक पंचगछिया घराना।
२. पंचगछिया ड्योढीक जमीन्दार (राजा) लक्ष्मी नारायण सिंह संगीतक महान प्रेमी आ ज्ञाता छलाह, जे स्वयं एक दिग्गज पखवज वादक सेहो छलाह आर हिनका संगीत महीन-महीन तत्त्व-तथ्यक गूढ ज्ञान छलन्हि।
३. राजा लक्ष्मी नारायण सिंहक एक प्रिय सेवक रहथि मांगैन खबास। खबास शब्द सँ उच्च व्यक्तित्व आ कुल-मूलक लोक केर खास सेवक रहल व्यक्तिक परिचय होइत छैक।
४. मांगैन खबास लोकगीत एवं विद्यापतिक बहुतो रास लोकप्रिय गीत केँ अपन धुन आ पूर्ण भाव मे डूबिकय थारी पर थाप दैत गबैत रहथि से बात राजा केँ अन्चोके बुझय मे एलनि आर तकर बाद वैह अपना सोझाँ सेहो मांगैन सँ गीत गेबाक अनुरोध कयलनि आ काफी प्रभावित भेलाह।
५. संगीतक सूक्ष्मदर्शी राजा लक्ष्मी नारायण जखन सेवक मांगैन केर विलक्षण प्रतिभा सँ भिज्ञ भेलथि तकर बाद राज्यक तरफ सँ हुनका लेल विधिवत् संगीतक प्रशिक्षण दियेबाक व्यवस्था कयल गेलनि।
६. एहि तरहें मांगैन खबास ध्रुपद आ ठुमरीक प्रसिद्ध ज्ञाता बनि गेलाह। परम्परानुसार पंचगछिया राज्य दिश सँ आयोजित विशाल स्तरक सांगीतिक आयोजन मे राजा लक्ष्मीनारायणक आदेश पर आब मांगैन प्रस्तुत भेलाह आर हुनकर प्रस्तुतिक उच्च मूल्यांकन सौंसे देश-परदेश सँ पधारल संगीतज्ञ लोकनि द्वारा कयल गेल।
७. एकटा उच्च कुलक कुलभूषण राजा लक्ष्मी नारायण सिंह केर एहि तरहक कृपा सँ एक साधारण खबास आब राज्यक नवरत्न बनि गेलथि आर हुनकर नाम-यश-कीर्ति सौंसे राष्ट्र-परराष्ट्र धरि पसरि गेल।
निष्कर्षतः ओ आलेख ईहो समझ बँटलक जे कालान्तर मे पंचगछिया घरानाक अवसान भेल। तकर संगहि मांगैन खबासक नाम सेहो विस्मृति मे चलि गेल। मांगैनक अन्तिम शिष्य रघु झा सेहो आब दुनिया मे नहि रहलाह। मांगैन खबासक सम्बन्ध मे नौवीं कक्षाक पाठ्यक्रम मे साहित्यक पुस्तक ‘वर्णिका’ मे कुल १० पृष्ठ मे वर्णित ‘बिहार की संगीत साधना’ मे मांगैन केर बारे मे इक पाँति ‘मांगैन खबास सहरसा के प्रसिद्ध संगीत ज्ञाता थे’ कहल गेल अछि। स्वयं मांगैन खबास केर नाम पर बनायल गेल ब्लाग-पेज “मांगैन खबास ब्लाग स्पाट डौट कौम” पर सेहो हिनकर नामक चर्चा मात्र भेटैत अछि। प्रो. डा. अशोक सिंह अपन पोथी ‘कोसी परिसर में साहित्य साधना’ तथा गिरिधर श्रीवास्तव पुटीश केर किताब मिथिलांचल का गौरव कोसी संगीत घराना में संगीतकार मांगैन खबास केर चर्चा कयल गेल अछि।
संगहि एकटा आरो गहींर निष्कर्ष आ सन्देश जे ओहि आलेख सँ भेटल रहय से छल विद्यापतिक नाम पर राष्ट्रीय-अन्तर्राष्ट्रीय आयोजन कयल जाइछ – मुदा सामान्य विभूति केँ हम सब ओहि तरहें स्मरण मे नहि अनैत छियनि। ओ आलेख विशेष रूप सँ हमरा सभ समान अभियानी जे अपन मातृभाषाक संग-संग एकटा अलौकिक आ सुसभ्य पहिचान जनक-जानकी सँ प्रचलित “मैथिल-मैथिली” केर आवाज बुलन्द करयवला लोक छी तेकरा लेल आरो विशेष संवाद संचरण केलक। ओ कहैत छल जे आइ मैथिली-मिथिला प्रति जे सामान्य जनमानस मे विकर्षण अथवा उदासीनताक प्रवृत्ति छैक तेकरा लेल जिम्मेवार हमहीं सब छी। यदि मैथिली-मिथिलाक भविष्य केँ सनातनजिवी रखबाक सदिच्छा अछि तँ विद्यापतिक संग-संग सामान्य लोकविभूति लोकनिक स्मृति-गान सेहो करय पड़त।
हालांकि सामान्य लोकविभूति केँ मिथिला मे लोकदेवता मानि विशेष पूजा-अर्चना तक देबाक एकटा अतिविशिष्ट परम्परा डेगे-डेगे भेटैत अछि, जाहि मे कतेको रास नाम विभिन्न क्षेत्र मे अभरैत अछि, सलहेशक गहबर हो आ कि दीना-भदरी केर, कारू खिरहर बाबाक स्थान हो आ कि विभिन्न गोसैयाँ आ देवी केर, जकर आजीवन योगदान एहि मिथिला समाज प्रति गम्भीर आ महत्वपूर्ण भेल अछि ओ सब स्मृति टा मे नहि अपितु पूजित सेहो छथि। लेकिन बिसरल वैह लोक जाइत अछि जेकर सम्पर्क आम जनमानस सँ अनेको कारण टूटि जाइत छैक। कला आ मनोरंजनक क्षेत्र केँ मिथिला मे आम बात मानल जाइछ, कारण घरे-घर मे गीतगाइन आ डेगे-डेगे पर नाच-गानाक कतेको चलायमान परम्परा सँ लोक अपन स्मृति निर्माण करैत अछि। आइ “डीजे केर धुन आ फूहड़-अश्लील गीत” केर समाजिकीकरण जाहि गति सँ भऽ रहल अछि ओ मिथिलाक लोकमानसक दरिद्रता केँ झलकबैत अछि। मुदा गीत-संगीत केर समझ रखनिहार लेल ई उच्च मूल्यक तथ्य आ व्यक्तिक महत्व सदैव बनल रहत। एकर पुष्टि उपरोक्त दुइ लेखक द्वारा अपन कीर्ति पुस्तक मे उल्लेख सँ भेटैत अछि जे मांगैन खबास सेहो किताबक पन्ना मे अमिट रूप सँ उल्लेखित छथि जे सदा-सनातन याद कयल जायत।
राष्ट्रीय स्तर पर स्मृतिगान मे “मांगैन खबास”
आगामी १४ सितम्बर भारतक राजधानी दिल्ली मे मैथिली भोजपुरी अकादमीक संग म्यूजिक मिथिला फाउन्डेशन दिल्ली द्वारा “तिरहुत संगीत महोत्सव २०१९” केर महत्वपूर्ण आयोजन होमय जा रहल अछि। ई आयोजन विशेष रूप सँ मांगैन खबास केर स्मृति-गान लेल कयल जा रहल अछि। उपरोक्त चर्चित आलेख मे जाहि अभियान केर लक्षित ५ वर्ष पूर्व कयल गेल, से साकार रूप मे प्रस्तुत होमय जा रहल अछि, सेहो राष्ट्रीय स्तर पर। एकर परिकल्पक किसलय कृष्ण संग आयोजक एवं विशेष भूमिका निर्वाह करनिहार संजीव कश्यप तथा संयोजक रामबाबू सिंह धन्यवादक पात्र छथि। निस्सन्देह धन्यवादक पात्र छथि मैथिली भोजपुरी अकादमीक उपाध्यक्ष श्री नीरज पाठक जे लगातार एक सँ बढिकय एक महत्वपूर्ण आयोजन सँ भाषा आ संस्कृतिक प्रसंग मे मैथिली-मिथिलाक झंडा भारतक राजधानी दिल्ली मे फहरौलनि अछि। जानकीभाव मे आकंठ रहल हमरा समान अभियानी हिनका लोकनि लेल सदैव विशेष प्रार्थना करैत रहल छी, आगुओ करब।
एहि आयोजन मे भारत आ नेपाल केर मिथिलाक्षेत्रक एक सँ बढिकय एक प्रसिद्ध गीत-संगीत केर माँजल कलाकार लोकनिक जमघट होमय जा रहल अछि। एहि अवसर पर “मांगैन स्मृति” शीर्षक मे एकटा स्मारिकाक प्रकाशन होयत। एहि समारोह मे स्वयं हमहुँ आमंत्रित छी, मुदा विराटनगरक स्थानीय आयोजन ओही दिन पड़ि जेबाक कारण उपस्थिति सँ वंचित रहब। तथापि एतेक पैघ महत्वक आयोजन मे हमरा आत्मीय उपस्थिति जरूर रहत आर संगहि एहि आलेखक माध्यम सँ एहि ऐतिहासिक काज मे अपन लुक्खी-योगदान समर्पित कय रहल छी। विशेष शुभे हो शुभे!! एकटा भ्रान्ति जे चारूकात जानि-बुझिकय किछु लोक पसारैत अछि जे मैथिली-मिथिला मात्र उच्चवर्गीय समुदायक आरक्षित भाषा-सभ्यताक विषय थिक, तेकरा लेल ई आयोजन एकटा जोरदार थापड़ सिद्ध होयत सेहो कहय मे हमरा कोनो हिचकिचाहट नहि भऽ रहल अछि। कला आ विद्याक साधना जे कियो करता ओ निश्चित अमरता हासिल करता। कहबी गलत नहि छैक – “त्याग सँ बनायल हरेक कीर्ति अमर होइछ।” ॐ तत्सत् – बस अपन त्याग सँ कीर्ति निर्माणक दिशा मे हम सब संलग्न रही। शेष जानकी स्वयं जनती!!
हरिः हरः!!


text:
भाद्र शुक्ल पक्ष के चतुर्थी दिन व्रत ओ पूजा हो। भरि दिन व्रत कऽ साँझखन आङनमे पिठारसँ अरिपन देल जाइछ। गोलाकार चन्द्र मण्डलपर केराक भालरि (पा...
भाद्र शुक्ल पक्ष के चतुर्थी दिन व्रत ओ पूजा हो। भरि दिन व्रत कऽ साँझखन आङनमे पिठारसँ अरिपन देल जाइछ। गोलाकार चन्द्र मण्डलपर केराक भालरि (पात) दऽ ओहिपर पकमान, मधुर, पायस आदि राखी। मुकुट सहित चन्द्रमाक मुँहक अरिपनपर केराक भालरि दऽ रोहिणी सहित चतुर्थी चन्द्रक पूजा उज्जर फूल (भेँट, कुन्द, तगर आदि) सँ पच्छिम मुहेँ करी। परिवारक सदस्यक संख्यामे पकमान युक्त डाली आ दहीक छाँछीकेँ अरिपनपर राखी। केराक घौर, दीप युक्त कुड़वार (माटिक कलश), लावन आदिकेँ अरिपनपर राखी। एक-एक डाली, दही, केराक घौर उठाऽ ‘सिंह: प्रसेन…’ मंत्रक संग ‘दधिशंखतुषाराभम्…’ मन्त्र पढ़ि समर्पित करी। प्रत्येक व्यक्ति एक-एक फल हाथमे लऽ ओहि मन्त्रसँ चन्द्रमाक दर्शन कऽ प्रणाम करी। एहि दिन भिनसरेसँ स्त्रीगण सभ पकमानक सामग्री जुटेबामे लागि जाइ छथि। दुपहरमे पूड़ी, ठकुआ, पिड़ुकिया, मालपूआ आदि बनेबामे व्यस्त रहै छथि। कुशी अमावस्येसँ दहीक जोगाड़, डाली-छाँछीक व्यवस्था करै छथि।भादव मासक शुक्ल पक्षक चतुर्थी (चौठ) तिथिमे साँझखन चौठचन्द्रक पूजा होइत अछि जकरा लोक चौरचन पाबनि कहै छथि। एहि समय चन्द्रमा कनी काल रहि डूबि जाइ छथि आ बरसातक कारण मेघ रहबापर तँ दुर्लभे रहै छथि। एहि दुर्लभताक कारणेँ लोकमे प्रचलित अछि जे कोनो व्यक्तिकेँ बहुत दिनपर देखबापर कहै छथि जे अहाँ तँ ‘अलख चान’ (अलक्ष्य चान) भऽ गेलहुँ। कतहु एकरे ईहो कहल जाइत अछि जे अहाँ ‘चौठी चान’ भऽ गेल छी।पुराणमे प्रसिद्ध अछि जे चन्द्रमाकेँ एहि दिन कलंक लागल छलनि। तेँ एहि समयमे हुनक दर्शनकेँ दोषावह मानल जाइछ। मान्यता अछि जे एहि समयक चन्द्रमाक दर्शन करबापर फूसिक कलंक लगैत अछि। एहि दोषक निवारण करबाक लेल ‘सिंह: प्रसेन’ वला मन्त्रक पाठ कयल जाइत अछि।ई मिथिलासँ भिन्न प्रान्तक व्यवहार थिक। मिथिलामे भादवक इजोरियाक चौठमे मिथ्या कलंक नञि लागय ताहि हेतु रोहिणी सहित चतुर्थी चन्द्रक पूजा होइछ। एकर कथा स्कन्द पुराणमे अछि- श्रीकृष्ण भगवानकेँ एक बेर मिथ्या कलंक लागि गेलनि जे ओ प्रसेन नामक यादवकेँ मारि ‘स्यमन्तक’ नामक मणि लऽ नुका कऽ रखने छथि, जखन कि ओ एहन काज नञि केने छला। ओ प्रसेनकेँ ताकऽ वन गेला तँ ओतऽ ओकर मृत शरीरकेँ देखलनि। ओतऽ एक गुफाक भीतर गेला तँ एक दाइ (बच्चा खेलेनिहारि) केर हाथमे मणि देखलनि। ओ बच्चाकेँ कहि रहल छल- सिंह प्रसेनकेँ मारलक, ओहि सिंहकेँ जाम्बवान् मारलनि, तेँ हे सुकुमार (जाम्बावनक पुत्र)! अहाँ जुनि कानू, ई स्यमन्तक मणि अहीँक थिक-
‘सिंह: प्रसेनमवधीत्, सिंहो जाम्बवता हत:।सुकुमारक! मा रोदी:, तव एष स्यमन्तक:।।’
यैह वाक्य श्रीकृष्णकेँ कलंकसँ मुक्त केलकनि। तेँ एहि श्लोककेँ पढ़ि चौरचनमे चन्द्रमाकेँ देखबासँ लोक कलंक मुक्त होइ छथि। जाम्बवान् हुनका मणिक संग जाम्बवती कन्या सेहो देलनि। श्रीकृष्ण घर आबि ओ मणि सत्राजित्केँ दऽ कलंक मुक्त भेला, परञ्च शतधन्वा नामक यादव सत्राजित्केँ मारि मणि लऽ अक्रूरकेँ दऽ घोड़ापर चढ़ि भागल। अक्रूर मणि लऽ चुपचाप काशी चलि गेल आ श्रीकृष्ण ओ बलराम मणिक हेतु शतधन्वाकेँ खेहारलनि। बाटमे श्रीकृष्ण ओकरा मारलनि, मुदा मणि नञि भेटलनि। बलदेवकेँ कृष्णपर अविश्वास भेलनि जे ई मणि नुका कऽ फूसि बजै छथि। पुन: श्रीकृष्णकेँ कलंक लगलनि। तखन ब्रह्माक उपदेशसँ चौरचन पूजा कऽ कलंक मुक्त भेला।ईहो कथा अछि जे एक बेर गणेश भगवानकेँ देखि चन्द्रमा हँसि देलथिन। एहिपर ओ चन्द्रमाकेँ सराप देलथिन जे अहाँकेँ देखबासँ लोक कलंकी होयत। तखन चन्द्रमा भादव शुक्ल चतुर्थीमे गणेशक पूजा केलनि। ओ प्रसन्न भऽ कहलथिन- अहाँ निष्पाप छी। जे व्यक्ति भादव शुक्ल चतुर्थीकेँ अहाँक पूजा कऽ ‘सिंह प्रसेन…’ मन्त्रसँ अहाँक दर्शन करत तकरा मिथ्या कलंक नञि लगतै ओकर सभ मनोरथ पुरतै।ई चतुर्थी सूर्यास्तक बाद अढ़ाइ घण्टा धरिक, लेल जाइछ। जँ तिथि दू दिन एहि समयमे पड़य तँ अगिला दिन व्रत ओ पूजा हो। भरि दिन व्रत कऽ साँझखन आङनमे पिठारसँ अरिपन देल जाइछ। गोलाकार चन्द्र मण्डलपर केराक भालरि (पात) दऽ ओहिपर पकमान, मधुर, पायस आदि राखी। मुकुट सहित चन्द्रमाक मुँहक अरिपनपर केराक भालरि दऽ रोहिणी सहित चतुर्थी चन्द्रक पूजा उज्जर फूल (भेँट, कुन्द, तगर आदि) सँ पच्छिम मुहेँ करी। परिवारक सदस्यक संख्यामे पकमान युक्त डाली आ दहीक छाँछीकेँ अरिपनपर राखी। केराक घौर, दीप युक्त कुड़वार (माटिक कलश), लावन आदिकेँ अरिपनपर राखी। एक-एक डाली, दही, केराक घौर उठाऽ ‘सिंह: प्रसेन….’ मंत्रक संग ‘दधिशंखतुषाराभम्…’ मन्त्र पढ़ि समर्पित करी। प्रत्येक व्यक्ति एक-एक फल हाथमे लऽ ओहि मन्त्रसँ चन्द्रमाक दर्शन कऽ प्रणाम करी। दक्षिणा उत्सर्ग कऽ प्रसाद ग्रहण करी। चन्द्रमण्डलपर राखल प्रसादकेँ उपस्थित पुरुषवर्ग ओकर चारू भर गोलाकार पंक्तिबद्ध कऽ पातपर फराक-फराक पायस के बाटि को प्रसाद ग्रहण करथि


text:
स्वीकृत राशि म' 9,026 करोड़ शिक्षा लेल, 2351 करोड़ समाजिक कल्याण लेल, 636 करोड़ योजना विकास विभाग लेल, हेल्थ विभाग क' 1400 करोड़ अार सीएम के निश्चय नली गलीक पक्कीकरण क' 14 हजार 250 करोड़ टक्का शामिल अछि। हर पंचायत क' सालाना 1 करोड़ सं बेसी के राशि खर्च करबाक लेल देल जायत। कैल्ह गुरुवार दीन कैबिनेट के बैठक म' कुल 41 एजेंडा पर मोहर लागल।
कैबिनेट के बैठक म' विधानमंडल केर मौनसून सत्र बजेबाक औपबंधिक सहमति द' दी देल गेल। विधानसभा के तेसर सत्र अार विधान परिषद के 183 बैठक 29 जुलाई सं 4 अगस्त तक चलत, एही दरमियांन कुल 5 बैठक होयत। कैबिनेटक बैठक म' एजुकेशन लोन अार हेल्थ लोन लेनिहार सभ के राहत देल गेल। लोन पर लगाई बला स्टैम्प ड्यूटी क' 3 फीसदी सं घटा के 1 फीसदी क' देल गेल अछि।


text:
अन्तर्राष्ट्रीय मैथिली कवि सम्मेलन-२०१५: सहभागिताक ताजा
अपडेट - विराट नगर
भारत सँ मुख्य अतिथि सुप्रसिद्ध गीतकार सियाराम झा सरस राँची सँ, जमशेदपुर सँ श्यामल सुमन आबि रहला अछि। संग मे १ गोट कवि आरो अयबाक जानकारी करौलनि अछि।
दरभंगा सँ परम आदरणीय कवि व अभियानी शिरोमणि डा. बुचरु पासवान, डा. मंजर सुलेमान, प्रो. उदय शंकर मिश्र, रामकुमार झा, चन्द्रेश, चन्द्रमोहन झा परबा, चन्द्रशेखर झा बुढाभाइ सेहो आबि रहला अछि।
एहि सँ पहिनहि महान हास्य कविसम्राट जयप्रकाश जनक आ महाभियानी कवि मणिकान्त झा संग अशोक मेहता आदि सेहो आबि रहला अछि।
सहरसा सँ अरविन्द मिश्र निरज, स्वाति शाकम्भरी, रामचैतन्य धीरज, भोगेन्द्र शर्मा निर्मल, सुभाषचन्द्र झा, किसलय कृष्ण, शैलेन्द्र शैली पहिनहि पुष्टि कैल सूची मे छथि।
पटना विश्वविद्यालय, मैथिली विभागक शोधार्थी - नरेश कुमार, विनीत कुमार लाल, रमण कान्त चौधरी, सरोज मंडल, पुरुषोत्तम चौधरी, रश्मि कुमारी, संजीब कुमार, संजय कुमार पासवान, श्याम रूप चौधरी आबि रहला अछि।
भागलपुर विश्वविद्यालय, मैथिली विभागक शोधार्थी - पंकज कुमार आ निक्की प्रियदर्शिनी आबि रहला अछि।
मिथिला विश्वविद्यालय, मैथिली विभागक शोधार्थी - सुरेश पासवानक नेतृत्व मे आबि रहला अछि, पूर्ण सूची प्रतिक्षीत...!
सुपौल सँ कवि अरविन्द ठाकुर आबि रहला अछि।
पटना सँ कमल मोहन चुन्नूक संग पंकज जी आबि रहला अछि।
मधुबनी सँ दीप नारायण विद्यार्थी आबि रहला अछि।
राजविराज सँ करुणा झा, मीना ठाकुर, साधना झा, श्याम सुन्दर यादव पथिक, देवेन्द्र मिश्र, शुभचन्द्र झा, विद्यानन्द बेदर्दी, निराजन झा, सत्येन्द्र नाथ चौधरी अयबाक पुष्टि केलनि अछि।
लहान सँ अर्जुन प्रसाद गुप्ता दर्दीला, नारायण मधुशाला, जीबछ यादव उदासी, प्रिन्स मेहता आबि रहला अछि।
जनकपुर सँ विजय दत्त मणि, काशीकान्त झा, प्रेम विदेह ललन, दिगम्बर झा दिनमणि सहित अपुष्ट आरो कवि लोकनि आबि रहला अछि।
रौतहट सँ श्याम शेखर झा आबि रहला अछि।
काठमांडु सँ धीरेन्द्र प्रेमर्षि स्वयं आयोजक ११ तारीख समय सँ पहुँचबाक पुष्टि कएलनि अछि। मुख्य अतिथि प्राज्ञ परिषद् सदस्य, नेपाल संगीत तथा नाट्य प्रज्ञा प्रतिष्ठान - श्री रमेश रंजन - मिथिलाक चेतन भगत छथिये।
दुबइ सँ प्रभात राय भट्ट नेपाल आबि कार्यक्रम मे सहभागी बनता। अनलाइन कतार सँ विन्देश्वर ठाकुर आ अशरफ राइन, दुबइ सँ भोगेन्द्र राज साह आदि केर प्रस्तुति संभव होयत। तहिना आरो किछु भारत तथा नेपाल सहित अन्य देश सँ अनलाइन प्रस्तुति हेबाक संभावना अछि। कार्यक्रम लाइव स्ट्रीमिंग मार्फत सब देश मे अनलाइन देखल जा सकत।
विराटनगर सँ दयानन्द दिग्पाल यदुवंशी, अजित झा, कर्ण संजय, राम नारायण सुधाकर, आदि रहबे करता।
झापा सँ कन्दर्प नारायण लाल सेहो औता। मुदा हिनकर फोन कतेको बेर लगेलाक बादो लागि नहि रहल अछि। मैसेज द्वारा जानकारी देल गेल छनि।
कविक अतिरिक्त अभियानी लोकनिक सहभागिता:
पुर्णियाँ सँ गिरिन्द्रनाथजी आ चिन्मयजी औता। आरो अपुष्ट सहभागिताक अपेक्षा अछि।सहरसा सँ कन्हैयाजी, कुमार आशीष, सुभाषचन्द्र झा, महिषी (सहरसा) सँ अमित आनन्द, आदरणीय अभिमन्यु खाँ, कुन्दन मिश्र, विजय महापात्रा, सुमन समाज, दिलीप कुमार चौधरी, दरभंगा सँ श्याम सुन्दर झा, वैद्य ओ. पी. महतो, मुजफ्फरपुर सँ ९९% संभावनाक संग संजय मिश्रा जी....
कानपुर सँ मिथिलाँचल महासभाक प्रतिनिधि आदरणीय रवि नाथ बाबु, अनिल भाइ व अमित भाइ आबि रहला अछि।
दिल्ली सँ कवि विमलजी मिश्र, अखिलेशजी, अमर नाथ बाबु, संजीव सिन्हा जी आ कौशल कुमार जी - तहिना सहरसा-दिल्ली संयुक्त केर प्रतिनिधित्व करैत आदरणीय विमल कान्त बाबु सेहो दिल्ली सँ आबि रहला अछि।
मधुबनी सँ पवन नारायण, शुभ नारायण झा, संगीत टोलीक संग आबि रहला अछि।
साईंचरण फिल्म्स केर प्रतिनिधि आ अभियानी भाइ रमानाथ झा मैथिली फिल्म्स केर विषय पर प्रस्तुतिक संग आबि रहला अछि।
एकर अतिरिक्त अहाँ सब कियो आबिये रहल छी, मुदा पुष्टि अवश्य करू जे व्यवस्था मे कोनो त्रुटि नहि हो।
विशेष - संपर्क नंबर -
प्रवीण नारायण चौधरी - ९८५२०२२९८१,
डा. सुरेन्द्र नारायण मिश्र - ९८४२०७७५५५,
डा. एस. एन. झा - ९८४२०२३७३८


text:
खगड़िया। 28 दिसम्बर। जेल मे सजायाफ्ता कैदी केर भेल मौत ल'के आक्रोशित लोग सभ एनएच 31 क' जाम क' देलक। आक्रोशित लोग सभ जेल प्रशासन पर कार्रवाई केर मांग करैत छल। एहि विवादक कारण कैको घंटा धरी पोस्टमार्टम लेल शव सदर अस्पताल मे राखल रहल।
सजायाफ्ता कैदी वीर सिंह केर मौतक बाद आक्रोशित लोग सभ एनएच 31 जाम क' देलक। एहि दौरान लोग सभ रोड पर आगजनी करैत खूब प्रदर्शन केलक। आक्रोशित लोग जेल अधीक्षक आओर आन जेलकर्मी पर एफआईआर करबाक मांग क' रहल छल।
ग्रामीण सभक मुताबिक वीर सिंह केर तबीयत 3 दिन सँ खराब छल, मुदा जेल प्रशासन इलाज करायब मुनाशिब नहि बुझलक। जखन जेल के भीतर हुनकर मौत भ' गेल, तखन शव क' अस्पताल भेजल गेल आओर ऐहिक सूचना परिजन सभकेँ देल गेल।


text:
ब्लॉग से हजारों-लाखों रुपया कमाए करनाए कोनो पैघ गप
नहि अछि. बस अहां के एहि मे जुटल रहय पड़त आओर किछ तरीका अपनाबय पड़त.
अहां सभ के पास कैमरा वाला मोबाइल फोन होएत...डिजिटल कैमरा होएत. अहां सभ एहि सं फोटो-वीडियो लैत होएब. एकरा अहां फेसबुक...ट्विटर...ऑर्कुट जकां दोसर सोशल नेटवर्किंग साइट पर डालैत सेहो होएब. मुदा अहां के एहि सभ सं एकोटा पाई नहि मिलैत होएत.
आब ओ बात नहि... आब अहां अपन खींचल एहि वीडियो से कमाई करि सकैत छी.
एहि के लेल कइटा तरीका अछि. सभ सं लोकप्रिय तरीका अछि गूगल यूट्यूब के. यूट्यूब पर तं अहां सभ जरूर गेल होएब. एहि पर दुनिया भर के वीडियो रहैत अछि. एहि पर लोक सभ अपन-अपन वीडियो डालैत छथिन्ह.
एहि मे लोक सभ अपन गाना, तीर्थयात्रा, पूजापाठ सं लsक शादी-विवाह तक के फोटो डालए छथिन्ह. अहां सेहो कइटा वीडियो एहिपर अपलोड कएने होएब. मुदा अहां अखन धरि एहि सं कमाई नहि कएने होएब.
कमाई करय के लेल सभ सं जरूरी यूट्यूब पर अहां के अपन सही अकाउंट होबाक चाही. अगर नहि अछि तं गूगल जीमेल सं यूट्यूब पर रजिस्टर करि एकटा खाता खोलि लिअ.
एहिके बाद एकर पार्टनर वाला सेगमेंट मे जाsक एकर पार्टनर बनि जाउ. पार्टनर बनए लेल एहि लिंक के क्लिक करु http://www.youtube.com/partners
पार्टनर बनि गेलाह पर अहांक वीडियो जतेक लोक देखताह ओहि के हिसाब सं कमीशन गूगल यूट्यूब अहां के देत.
बेसि पाई कमाई लेल अहां के जल्दी-जल्दी नीक क्लाविटी के वीडियो अपलोड करय पड़त. जतेक नीक क्वालिटी...एचडी क्वालिटी के वीडियो होएत ओतेक नीक रहत.
कमाई बेसि भेलाह पर अहां सभ किछ छोड़ि सिर्फ एहि काज सं नीक पाई कमा सकय छी.
मुदा एकटा चीज ध्यान राखब ओ वीडियो अहां के अपन होबाक चाही. ओहि के बैकग्राउंड मे ओहन कोनो फिल्म के गाना नहि सुनाय पड़य जकर कॉपीराइट अहां के पास नहि अछि.
अगर अहांक वीडियों के स्टैंडर्ड गूगल यूट्यूब के जकां नहि अछि तं ओ अहां के खाता स्वीकार नहि करत. एहि लेल नीक क्वालिटी के वीडियो अपलोड करय के कोशिश करब.
कई बेर लोक सभ कोनो प्रोग्राम के वीडियो लोड करि ओहि सं कमाए करय चाहय छथिन्ह मुदा ओहि कार्यक्रम के कइटा गाना फिल्मी आ कोनो ऑडियो...म्यूजिक कंपनी के अधिकार में होएत अछि. ओहि पर दोसर लोक के कॉपीराइट रहैत अछि. एकरा ध्यान पर राखब. एहि गाना वाला वीडियो के ओ अपने आप बैन करि दैत.
अहां एहि के लेल शादी-विवाह... मुंडन... कोजगरा... सभागाछी...दुर्गा पूजा... इंद्र पूजा किछओ के वीडियो डालि सकय छी. पोखर सं माछ मारैत...मखान निकालैत जे चाही से वीडियो डालि सकय छी.
जेहि वीडियो मे अहां के लागय जे ओ अहां के अपन ऑरिजनल नहि अछि ओहि मे अहां मॉनिटाइजिंग बटन क्लिक नहि करब. ओ ओहिना राखब.
जखन यूट्यूब पर वीडियो अपलोड करल भ जाए तं ओहि वीडियो के लिंक के अहां अपन फेसबुक... ट्विटर... ऑर्कुट आओर दोसर नेटवर्किंग साइट पर डालैत रहुं. लोक सभ के देखाबैत रहुं.
आओर हां अहां अपन ओहि यूट्यूब वीडियो के अपन ब्लॉग...साइट पर पोस्ट करनाय नहि भूलब.
अपन प्रोफाइल पेज पर ओहि वीडियो के जिक्र करु. अपन दोस्त सभ के ओकरा देखय आओर ओहि पर अपन विचार देबय लेल कहिऔ. जतेक लोक देखता ओतेक टका मिलत.
आई के लेल ई काफी अछि... दोसर दिन आओर दोसर ठाम वीडियो डालय आ फेर ओकर वीडियो अपन ब्लॉग साइट पर डालि पाई कमाई के गप पर चर्चा करब.
अहां अपन कमेंट...विचार...राय कमेंट के क्लिक करि द सकैत छी. किछ पूछय के होए तं पूछि सकैत छी. धन्यवाद.
ब्लॉग...साइट पर वीडियो लगाउ आओर खूब कमाउ-2


text: दरभंगा । सब दिस स आलोचना झेल रहल आ पटना उच्च न्यायालय स सड़क निर्माण लेल अंतिम तारीख तय केला क बाद इरकॉन दरभंगा शहर मे सड़क निर्माण क लेल अपन पेटी कॉन्ट्रैक्टर कए बदलि देलक अछि। आशा कएल जा रहल अछि जे आब निर्धारित समय सीमा क भीतर नगरवासी चिक्कन सड़क पर चलि सकताह। पटना उच्च न्यायालय चैम्बर क तरफ स दायर जनहित याचिका क सुनवाई क बाद इरकान कंपनी कए नगर क प्रमुख दूनू मुख्य पथ क निर्माण नौ माह क भीतर पूरा करबाक निर्देश देलक। मालूम हुए जे नगर क दूनू मुख्य सड़क, वीआईपी सड़क आ दरभंगा-लहेरियासराय मुख्य पथ क निर्माण काज बाधित भ गेल छल। उच्च न्यायालय इरकान कए दूनू मुख्य पथ बनेबाक निर्देश देलक। कोर्ट इ सेहो आदेश देलक अछि जे इरकान पेटी कॉन्ट्रैक्टर कए बदलि सकैत अछि। इरकान द्वारा कोर्ट मे हलफनामा दायर करि सूचित कएल गेल छल जे ओ कमला कंस्ट्रक्शन कए निर्माण काज स अलग करैत आब कोर्णाक एसोसिएट कंस्ट्रक्शन लि. कए पेटी कॉन्ट्रैक्टर नियुक्त केलक अछि। आब इ दूनू सड़क क निर्माण कोर्णाक कए करबाक अछि, मुदा इरकॉन कए प्रत्येक चारि माह पर प्रगति प्रतिवेदन कोर्ट मे प्रस्तुत करबाक छैक।


text:
मधुलता मिश्र
पटना । सीता क जन्म भूमि जनकपुर आ काठमांडू स्थित पशुपतिनाथ धामक दर्शन आब श्रद्धालु सब लेल आसान भ जाएत । पटना आ बोधगया से नेपालक जनकपुर धाम आ पशुपतिनाथक लेल सीधा सरकारी बस चलेबाक योजना अछि । नेपाल से बिहारक बीच जतेक स्थान अछि ओहि सब ठामक लेल बस सेवा शरू करवाक सहमति भेट गेल अछि ।
परिवहन विभाग दिस से पशुपतिनाथक लेल 6 टा परमिट जारी कैल गेल । बिहार सरकारक दिस से जारी परमिटक सड़क आ परिवहन मंत्री से स्वीकृत भेटला पर नेपाल सरकार से काउंटर हस्ताक्षर हैत । नेपाल सरकार सेहो एहि लेल परमिट जारी केलक । जों सब किछु ठीक ठाक रहल त उम्मीद अछि जे खरमासक बाद मुख्यमंत्री बस सेवाक उद्धघाटन करताह । नेपालक जनकपुर आ पशुपतिनाथक लेल फिलहाल 6टा परमिट जारी कैल गेल अछि । एहि मे बोधगया से पटना, मुज्जफरपुर, मोतिहारी, रकसोल होएत पशुपतिनाथक लेल परमिट जारी भेल अछि ।
पटना से मुजफ्फरपुर होएत जनकपुर लेल पांच टा परमिट स्वीकृत अछि । बोधगया से काठमांडू स्थित पशुपतिनाथ क दूरी लगभग पाँच सौ किलोमीटर अछि । दुनु जगह लेल वातानुकूलित बस चलाओल जायत । परिवहन निगम मे वातानुकूलित बसक किराया प्रत्येक किलोमीटर डेढ़ रुपैया अहि । एहि हिसाबे बोधगया से पशुपतिनाथक किराया 750 रुपया होएत तकर अनुमान अछि । जखनकि जनकपुर क लेल लगभग तीन सौ टका किराया होएत । परिवहन नगर क सूत्र स पता चलल जे बस सेवा शुरू भेला पर किराया तय होयत ।


text:
अविनाश श्रोत्रिय, लालगंज, मधुबनी।
जुलाई २६, २०१५. मैथिली जिन्दाबाद!!
पोथिक संख्या बढ़ल, पोथिक उपलब्धता बढ़ल, पोथिक रूप बढ़ल, मुदा कतउ नहिं कतउ पोथि पढ़निहारक संख्या घटि गेल । सूचना आ ज्ञानक साधन पोथि-पतराक स्थान टेलीविजन लऽ लेलक अछि । लेखक पुरस्कृत होइत छथि, प्रकाशक पुरस्कृत होइत छथि, पोथि पुरस्कृत होइत अछि मुदा पाठक ??? नहिं…… तें पढबाक प्रवृति बढेबाक लेल यदुनाथ सार्वजानिक पुस्तकालय पाठक केँ पुरस्कृत करबाक निर्णय कयलक अछि ।
वर्ष धरि मे जे पाठक पुस्तकालय सँ सबसँ बेसी पोथी लय पढता हुनका सम्मानित कयल जायत । सम्मान लालगंज निवासी शब्द प्रदीपकार हेमपति झा, प्रसिद्ध विकल झाक पुत्र कर्णिका, मधुवीथी, वेदना, सुधावाल्ली आदि कव्यग्रंथक कृति रचनाकार, विभिन्न मांगलिक अवसर और गीतहारि लोकनिक कंठसँ स्वतःस्फूर्त व्यावहारिक गीतक ‘बालकवि’, जे.वी.एम्. संस्कृत कॉलेज, मुम्बईक पूर्व प्रधानाचार्य, व्याख्यान वाचस्पति, वैयाकरण पंडित श्यामानंद झा (२७ जुलाई १९०६- ३० अगस्त १९४९ ई.) केर स्मृतिमे हुनक जन्मदिवसक अवसर पर आगामी २७ जुलाई केँ नैयायिक प्रवर जगदीश मिश्र (१८९५-१९५९ ई.) क पौत्र, नैयायिक नंदिनाथ मिश्र (१९२०-१९७८ ई.) केर पुत्र, श्री उमानाथ मिश्र कें श्यामानंद झा स्मृति पाठक सम्मान सँ सादर सम्मानित कएल जायत । एहि अवसर पर सबकेँ खुल्ला आमंत्रित कैल गेल अछि । यदुनाथ सार्वजनिक पुस्तकालय परिवार लालगंज, पैटघाट, मधुबनी ई जानकारी करौलनि अछि।


text:
-चोर
रोशन कुमार झा अखनो नै हटेलक जगदीश प्रसाद मण्डलक ओकरा (चोर रोशन कुमार झा
) द्वारा कएल चोरिक लघुकथा सभ अपन ई-पत्रिका (ब्लॉग)सँ- साहित्यिक जगतमे ऐ
सँ घोर क्षोभ अछि- चोर आ ओकर अधीनस्थ सम्पादक-सहयोगीपर कार्रवाइपर विचार
-चोर
रोशन कुमार झाक चोरिक सबूत नीचाँ लिंकमे अछि जे ओ अखन धरि अपन ई-पत्रिका
(ब्लॉग) सँ डिलीट नै केलक अछि। ओकर एकटा आर ई-पत्रिका (ब्लॉग) छै जैमे ओकर
अधीनस्थ सम्पादक अमलेन्दु शेखर पाठक आ सहयोगी कुमार शैलेन्द्र, शंकरदेव झा
आदि छै। एकर अतिरिक्त मिथिलांगनसँ जुड़ल रवीन्द्र दासक सेहो ऐ चोरक प्रति
सहानुभूति छै।
Ashish Anchinhar
अजित
आजाद नहिये अखन धरि माफी मंगने छथि आ नहिये अखन धरि ऐ रणजीत चौधरीक
आइ.डी.केँ प्रयोग वा सह देनाइ बन्ने केने छथि। एकर प्रमाण अछि जे एतेक
बेइजत्तीक बादो ओ अपन "मिथिला अवाज" ग्रुपपर ऐ फेक द्वारा (नमस्कार मिथिला
जेकरा फेक नै कहि रहल छथि, तँ प्रमाणित भेल जे ई तूनू मिलल छथि)मुन्नाजीक
चोरि कएल गजल अखनो विराजमान अछि, ने ऐ फेक पर कोनो कार्वाइ कएल गेल छै।
साबित भेल वा बाकी अछि? मुदा ई लोकनि माफी कोना मंगता। पहिने नवारम्भ
पत्रिकामे त्रिकालज्ञक फेक आइ.डी.सँ अजित आजाद जे धंधा करै/ करबै छलाह से
"मिथिला अवाज" मे रणजीत चौधरीक माध्यमसँ करबा रहल छथि। नमस्कार मिथिला जी, ऐ
रणजीत चौधरीकेँ अहाँ चिन्है छिऐ ने, आ अजित बाबू सेहो चिन्है छथिन्ह, तखन ओ
मुन्नाजीकेँ किए कहलखिन्ह जे ओ रणजीत चौधरीकेँ नै चिन्है छथिन्ह? की ई फेक
आइ.डी. वा अहाँ सभक छाया मिइत्र मिथिला अवाज कार्यालयसँ ई कुकृत्य तँ नै
कऽ रहल अछि?
-जगदीश प्रसाद मण्डलक रचनाक केलक चोरि-
चोरिक लिंक नीचाँ देल जा रहल अछि:
http://mithlakgaamghar.blogspot.in/2012/05/rikshaavala.html
http://mithlakgaamghar.blogspot.in/2012/05/jivika.html
http://mithlakgaamghar.blogspot.in/2012/05/blog-post_7993.html
http://mithlakgaamghar.blogspot.in/2012/05/blog-post_9212.html
http://mithlakgaamghar.blogspot.in/2012/05/blog-post_4646.html
http://mithlakgaamghar.blogspot.in/2012/05/blog-post_691.html
http://mithlakgaamghar.blogspot.in/2012/05/blog-post_88.html
http://mithlakgaamghar.blogspot.in/2012/05/blog-post_7693.html
http://mithlakgaamghar.blogspot.in/2012/05/blog-post_4876.html
http://mithlakgaamghar.blogspot.in/2012/05/blog-post_31.html
ई
धूर्त रोशन कुमार झा ई सभ रचना जगदीश प्रसाद मण्डलक " गामक जिनगी" सँ चोरा
कऽ अपन ई-पत्रिकामे छपने अछि जेकर लिंक ऊपर देल गेल अछि। गामक जिनकीकेँ
मैथिलीक पहिल टैगोर पुरस्कार भेटल छै।
पहिनहियो एकर संगी
रण्जीत चौधरी मुन्नाजीक रचनाक लगातार चोरिमे पकड़ाएल अछि, जे अजित आजादक
मिथिलाक अबाज पर अखनो अछि। अजित आजाद मुन्नाजीकेँ कहने रहथिन्ह जे ओ रण्जीत
चौधरीकेँ बैन करताह आ चोरिक रचनाकेँ डिलीट करताह, मुदा हुनकर कार्यालसँ से
अखन धरि से नै भेल तावत ओही कार्यालयसँ ई नबका चोर रोशन कुमार झा आबि गेल।
ऐ
चोरक संरक्षक अमलेन्दुशेखर पाठक (जिनकर पिता आकाशवाणी दरभंगा खोलने
छथिन्ह, जे रोशन झाक निचुक्का ब्लैकमेल पत्रसँ सिद्ध होइत अछि, कारण ओ जकरा
चाहता तकरा अमरसँ रोशन झा धरिकेँ आकाशवाणीमे कार्यक्रम देता आ गौहाटीक
विद्यापति पर्वक आयोजक ककरा कहियाक टिकट पठबै छथि से ओ हिनके आ बैजू सँ
पुछि कऽ आगाँसँ पठेथिन्ह!!), शंकरदेव झा आदि छथि जकरा संगे मिलि कऽ ई ब्लॉग
(ई-पत्रिका) चलबैत अछि।
-ऐ संगठित चोरिमे रोशन कुमार झा, रणजीत चौधरी आदि प्यादा अछि, मुख्य खिलाड़ी यएह सभ छै।
मातृभाषा: मैथिलि पाक्षिक ई-पत्रिका(!!)
जे
की दरभंगास प्रकाशित पहिल ई-पत्रिका अछि . एकर पहिल अंक छपी चुकल अछि .
जेना की सर्वविदित अछि जे अहि स पहिने विदेह ई-पत्रिका सेहो निकली रहल अछि .
विदेह साहित्य लेल काज त कैरते अछि मुदा एक टा काज ओ बखूबी क रहल अछि आ
दिन प्रतिदिन क रहल अछि . ओ काज अछि जातिवादिताक नाम पर झगरा केनाइ
साहित्यकार सभ केर खुलेआम फसबूक आ ब्लोगक माध्यम स गारि पढ्नाई .
मातृभाषा
ई-पत्रिकाक अंक देखैत देरी नहीं जानी किया गजेन्द्र ठाकुरअक देह में आगि
किअक लागी गेलें आ ओ अपन चेला चपाटीकेर पुनः मैदान में लड़बाक लेल उतारी
देलैन . हुनक एक टा चेला जिनकर नाम उमेश् मंडल छियैन ओ अपन घरवाली केर
ब्लॉग ईसमदिया पर एक टा पोस्ट केलें जे फल फल आदमी मिलि ब्लाच्क्मैलिंग
करबाक उद्देश्य स अहि पत्रिकाक शुरुआत केलक अछि . विदेह फसबूक ग्रुपअक एक
टा पोस्ट पर माननीय आशीष अनचिन्हार आ उमेश मंडल जी कमेन्ट देला जे मा
तृभाषा ई-पत्रिकाक सम्पादक महान ब्रह्मण वादी अमलेंदु शेखर पाठक छैथ .
अमलेंदु
शेखर पाठक मैथिलिक साहित्यकार , दरभंगा रेडिओ स्टेशनअक उद्घोषक आ वरिस्थ
पत्र्रकार छैथ . आब सवाल उठैत अछि जे एहन आदमी पर उमेश मंडल जी ब्रह्मण
वादी हेबाक आरोप किअक लगा रहल छैथ .
अहि
सवालक जवाब लेल किछु समय पाछू घुर पडत . रेडिओ स्टेशन स एक दिन पाठक जी
उमेश मंडल केर फ़ोन केल्थिन जे अपनेक पोस्टल एड्रेस की अछि ? उमेशक पुछला
पर पाठक जी कहलें जे आहाक रेडिओ में कथा पढबा हेतु छित्ती पता रहल छि .
उमेशक काटन छल जे हमरा बदला ज हमर पिताजिकर अवसर देब त हमरा नीक लागत .
पाठक जी कहलें जे आहा चिंता जुनी करू हम दुनु गोटेक अवसर देब . ओही दिन स
पाठक जी ओही उमेश लेल भगवान् छल आ बहूत दिन रहबो केला . तखन उमेश आ हुनका
किअक गाडिया रहल छैन .
पछिला बरख गुवाहाटी में
अंतर रास्ट्रीय मैथिलि सम्मलेन भेल छल ओही थाम २ दिवसीय कार्यक्रमअक आयोजन
छल . पहिल दिन कवि घोस्थी आ दोसर दिन विद्यापति समारोह . उमेश मंडल आ हुनक
पिताजी केर दोसर दिनक आयोजनक लेल आमंत्रित कैल गेल छल , मुदा महा
साहित्यकार उमेश मंडल एक दिन पहिने गुवाहाटी पहुँच गेला . उमेश पाठकजी स
आग्रह केलें जे हाम्रो पिताजी केर कविता पढबा लेल बजेबैं अपनेक आभारी रहब .
मुदा समय कम रहबाक आ कवि बेसी हेबाक कारण उमेशक आग्रह पाठक जी नहीं पूरा
का सकला अहि कारने जे आदमी हुनका नजरी में आई धरी भगवान् छल से आबी
ब्राह्मण वादी बनी गेल छल .
विदेह केर एहो कास्ट
छैन जे दोसर ई-पत्रिका किअक निकली रहल अछि . कारण साफ़ अछि जाहि पत्रिकाक
सम्पादक मंडली लोकनि अपन समय झगरा आ गारि पढबा में बितेता टा निक रचना कतय स
छपता .
"राड़केँ
सुख बलाय" केर लेखक रोशन कुमार झा रामदेव झाक बेटा, विद्यानाथ झा विदितक
जमाए आ चन्द्रनाथ मिश्र "अमरक" नैत शंकरदेव झा-विजयदेव झाक संग मिलि कऽ
एकटा ब्लैकमेलिंग ब्लॉग ई-पत्रिका (!!) मातृभाषा शुरू केलक अछि।(रिपोर्ट
पूनम मण्डल)
राड़केँ सुख बलाय" केर लेखक रोशन कुमार झा रामदेव
झाक बेटा, विद्यानाथ झा विदितक जमाए आ चन्द्रनाथ मिश्र "अमरक" नैत शंकरदेव
झा-विजयदेव झाक संग मिलि कऽ एकटा ब्लैकमेलिंग ब्लॉग ई-पत्रिका मातृभाषा
शुरू केलक अछि।
धूर्त रोशन कुमार झा:राअर के सुख बले :
मिथिलाक गाम घर :
राअर के सुख बले :
पढुआ काका किछु काज स दरभंगा आयल छलाह . जखन सव काज भ गेलैन त बस पकर्बाक लेल बस स्टैंड गेलाह , मुदा गामक बस छुट्टी गेलैन .
पधुआ काका हमरा फ़ोन केलैने ? रोशन कतय छ: ? हम आकाशवाणी लग ठाढ़ छि ? हाउ हम तोहर घरे बिसरी गेलिय . तो आबी क हमरा ल जा .
जखन
हम पढुआ काका क ल के घर पर आय्लाहू त घर पर लाइन छल .चुकी गर्मी काफी छल
ताहि कारने पंखा चला हुनका लग बैसी गेलहु आ हुनका अपन कंप्यूटर पर फसबूक के
खोली हुनका देखाबय लाग्लाहू ?
अचानक ललका पाग केर देखैत देरी हुनक
मन गडद-गडद भ गेलैने . ओ कह्लैने जे की " इ थिक मिथिला वासी केर पहचान , आ
पाग पहिर्ला स बाढ़ी जाइत अछि मान "
हम कहलियैक , काका
किछू लोक केर कथन अछि जे की पाग मात्र उपनयन , विवाह में पहिरे वाला एक टा
परिधान अछि जे की बाभन आ लाला सब मे पहिरल जाइत अछि ?
ओ कह्लैने हौ जे इ गप करैत अछि ओ पागल हेताह ?
हम कहलियैक , कका ओ सब पढ़ल लिखल आ पैघ-पैघ साहित्यकार छैथ आ विदेह सनक पत्रिका सेहो निकालैत छैथ ?
किछु
काल केर उपरान्त पढुआ कका कह्लैने जे की एकटा , दूटा ओही महानुभाव केर नाम
त कहक जे सब पाग केर मिथिला केर मान नहीं बुझैत अछि आ मात्र ओकरा जातिगत स
जोरी रहल अछि ?
हम कहलियैक आशीष अनचिन्हार , उमेश मंडल , पूनम मंडल प्रियंका झा आ विदेह केर सम्पादक गजेन्द्र ठाकुर .
कका कह्लैने हौ अहि मे त कोनो पैघ साहित्य कार लोकनि केर नाम कहा अछि ?
कका आजुक समय केर इ सब करता धर्ता छैथ साहित्य जगत के .
हौ यदि आजुक साहित्य केर करता एहन छैथ त नहीं जानी की होयत भविष्य मे ?
हमरा
सब केर समर में हरिमोहन झा , नागार्जुन , दिनकर सब सनक महान रचना कार
लोकिन छलाह . से इ सब कोनो हुनका स पैघ छैथ जखन ओ लोकिन पाग पहिर अपना केर
गौरवान्वित बुझैत छलाह तखन आजुक नौसिखुआ सब के की औकात ?
ओ
कह्लैने हौ बाऊ ब्रह्मण एकर विरोध किअक क रहल अछि से नहीं जानी मुदा जिनकर
बाप दादा कहियो पहिर्बे नहीं केने हैथ हुनका त अवस्य ने असोहाथ बुझेतैन .
ओहुना मिथिलाक गाम घर मे कहल जाइत अछि जे की " राअर केर सुख बले " .
अमलेन्दु शेखर पाठकक आ बैजू आदिक कुकृत्यक वीडियो आब www.purvottarmaithil.org
तकर बाद एकरा सभकेँ मंचपर सेहो बजाओल गेलै आ ई निर्लज्जतासँ टीक नुरियाबैत ओतऽ पहुँचल।
रणजीत
चौधरी नाम्ना एकटा फेक आइ.डी.द्वारा मुन्नाजीक गजल चोरि कऽ कए मिथिला अवाज
ग्रुप (संचालक अजित आजाद) पर देल जा रहल अछि। हमरा शंका अछि जे ई फेक
आइ.डी. अजित आजाद द्वारा द्वारा संचालित अछि वा ओकरा द्वारा सह देल जा रहल
अछि


text:
— उग्रनाथ झा।
मिथिला भारत के एकटा एहन क्षेत्र जे सतत आपदा / विपदा सं दू चारि होएत रहल अछि आ मैथिल सभ तरहे मोन मसोसि झेलवा लेल अपना के तैयार कऽ लेने छथि । आपदा दु प्रकार के होई’छ – प्राकृतिक आपदा आ मानव जनित आपदा । दूनू भी स्थिती महादुखदायी होईत छैक । मिथिला के लेल प्राकृतिक आपदा में दहाड़क स्वरुप बहुत विभत्स रहल अछि । सभ साल ई मिथिला के समाजिक आर्थिक स्वरुप के डगमगाबैत रहल अछि । जेकर मुख्य कारण छैक उत्तर दिशा में स्थित हिमालय सं निखसैत अविरल जल धारा के स्त्रोत जेखरा हमरा लोखनि कोशी , कमला , बागमति, गंडक , धेमूरा , जीबछ , भूतही बलान , इत्यादि नाम सं जनैत छि । ई जल स्रोत सालों भरि कमोबेश जल प्रवाह क्षेत्र बनल रहैत छैक मुदा जहन पानि बुन्नि के समय आबैत छैक त मानसुन प्रकोप स आतिबृष्टि के सानिध्य पाबि विकराल काल रुप धारण कय लैत अछि । फलस्वरूप ई प्राणदायिणी / पुणयदायिनी जलधारा आपन अठखेली करैत आपन जलप्रवाह क्षेत्र सं बाहर उन्मादित भऽ गाम घर खेत खरिहान होईत विदा होईत छथि त ई विनाशी स्वरूप बाढ़ि/ दहाड़ नाम सं जानल जाईत छैक । जल प्रवाह क्षेत्रक एहन विस्तार क्षणिक होईछ मुदा एकर विभत्सता एतेक जे गाम के गाम विरान क दैत छैक , लहलहाईन खेत खरिहान सुन्न मशान भ जाएत छैक । मनुष्य ,पशु घर द्वारि सभ भसि जाईत छैक । पिता के सोझा पुत्र भसिया जाई छै पत्नी सोझा पति , कतेक के त सूतली राति पता ने चलै छै जे कि भेल आ जीवन लिला समाप्त । ज़िन्दगी भरि पेट काटि जमा धन सं बनल मकान धारा साहि पर मैथिल मौन ।ततेक दिन सँ एहि त्रास के झेलला जे आब अभ्यस्त भ गेल छैथ ।ताहि कारण मैथिल लोकनि मुँहतक्की में रहि जाएत छैथ किएक त ई त आपदा छैक एहि पर ककर जोड़ चलतै । किछु लोकनि जलधारा संग आयल गाईद में उत्तम खेतीक लक्षण देखाएत छन्हि , त किछु लोकनि के मछहर के अवसर । सभ अपन अपन विचार धारा में विभक्त भ जाए छथि ।
ई निर्विवाद छै जे ई प्राकृतिक आपदा पर जोर ककरो नहि मुदा सचेत मानसिकता एहि विकासवादी दौर में आधुनिक तकनिकी के सफल उपयोग करैत एकरा कम क सकै छै । मुदा करत केँ । हमरा लोकनि त आपदा में अवसर ताकिए लेने छि , ओहि पर सं सरकार खराति के बांटि मोन मोहिए लैत छैक । फेर जरूरतें की ? आपदा में उत्सव मना फेर सभ शांत । कनि सोचल जाए जे छल प्रवाह क्षेत्र पहाड़ सँ सतत चलैत रहत ओकरा संग मलबा से हो होएत जे सतत नदि के तलहट्टी के के भरि छिछला बना दैत छै , फलस्वरूप जलधारण क्षेत्र में कमी आबैत छैक , ताहि लेल तलहटी के गादि के निराकरण होएबाक चाहि । नदि पर उचित मापदण्ड में बाँध के निर्माण/ मरोम्मति होएबाक चाहि मुदा एतय खानापूर्ति होएत छैक , अगर सभ नदि के एक दोसरा सँ जोड़ी नहरि के रूप में विकसित कयल जाए त नदि के जलधारण क्षेत्र के विकास होएत संगहि कृषि क्षेत्र पटौनी के वैकल्पिक सशक्त साधन बनत । यदि विशाल प्रवाह क्षेत्र पर डैम के निर्माण क जलशक्ति के निर्माण कयल जाए त उर्जा उत्पादन के प्रबल संसाधन भेटि सकैत छै । संगहि दहाड़ के प्रभाव के न्यूनतम कैल जा सकै छै । जे मिथिला गरिबी , बेरोजगारी सं मुरझायल जा रहल छैक ओकरो देह पर रोहानि आओत । मुदा करत केँ? हम मैथिल त विभक्ति में विश्वास रखै छि । एक भाग दहायल त दोसर भाग झिलहरि खेलाएत । नदि सभ पर पूल पूलीया के निर्माण हेतु ओहि स्थल पर नदि प्रवाह क्षेत्र के संकुचित कैल जाएं छैक फलस्वरूप जज ल प्रवाह के दबाव छहर पर पड़ैत छैक । जे टुटबाख कारण बनैत छैक ।आई तक समग्र रूपे एहि विभिषिका सँ निजात लेल सरकारक समक्ष संपूर्ण मैथिल के एकजूटता देखबा में नहि आयल अछि । पता नहि मैथिल कहिया जगता । बाढ़ नियंत्रण के स्थान समवर्ती सूची में छैक ।जेकर संवैधानिक प्रावधान छै राज्य सरकार अपन संसाधन के तहत प्राथमिकता के आधार पर योजना बनाबथि । मुदा योजना त एहन ने बनै जे जेबी भरै । बाढ़ि के योजना त जेबी पर डाका देतै ।केन्द्र सरकार मात्र तकनिकी सलाह संवर्धन कै सुविधा द सकै छै ।उक्त परिस्थिती में दहाड़ के स्थायी निदान क राज्य सरकार अपन पैर पर कुरहैर कतौ मारैं । जौ सुखाड़ छै त बांध मरम्मति नाम पर भरि मोन लुट जौ दहाड़ आबि गेल त एहन अवसर और कोन भेटतै जे मन माना उगाहि हो राहत नाम पर लूट , बचाव नाम पर लूट , पुनर्वास नाम पर लुट । एहन दूधारु गाय ताहि पर अंकुश लगा मुंह में जाबि लगायत भला एहनो कतौ भेलै अछि ।हो ने हो लेकिन कतौ ने कतौ हमहुँ सभ एहि लेल दोषी छि ।एहि बात सँ विलग नहि भ सकै छि जे बस्ती के सटल जौ बान्ह छै त सभ काज ओतय करब मवेशी बांन्हव , नार- प्वार के टाल लगाएब,निधेश जमा करब फलस्वरूप मुश के उपद्रव बढ़ैत अछि जिर्ण शिर्ण बांध में बिहरि क दैत छैक जाहि कारण बांध में पानि के प्रवाह के बांध तोड़बा के सामर्थ्य बढ़ि जाएं छैक ।कैक बेर बांध नियंत्रण टीम के द्वारा एहुं तरहक आपत्ति देल गेलैक अछि । ताहि हेतु हमरा सभकेँ से हो अपन दायित्व के बुझबाक चाहि । मुदा जौ एहि आपदा सँ बचाव चाहैत छि त एकर स्थायी निदान हेतु सत्ता के जगाब पड़त। कुंभकर्णी निंद्रा के डिगडिगिया बजा क जगाबय पड़त । एहि लेल आवश्यक जे मैथिल एकजूट होथि ।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 3 फ़रवरी 2012
इ जमीन अछि गांव के
गौर से देखु एकरा और प्यार से निहाइर लिय
आराम से बैसु अतए पल दू पल बिता लिय
सुध कनी ल लिय अतए पर एकटा हरियर घाव के
कि इ जमीन अछि गांव के , हं इ जमीन अछि गांव के ......
कुल कुनबा और कुटुम के अर्थ बेमानी भेल
दादा क्का हरा गेल सब बिसैर गेल बडकी मैयाँ
गांव भइर में रिश्ता के केहेन डोर में छल बान्हल
जाति के भेद रिशता के तराजू छल साधल
याद अछि अखन तक धीमर के इनार के छांह के .....
कि इ जमीन अछि गांव के , हं इ जमीन अछि गांव के ......
आपस के संबंध के चौंतार पर बैएस क
छल सब चौरा बहुते रौब स किछु अऐंठ क
छल नै पैसा बहुत और नय अधिक सामान छल
पर हमर ओही गांव में सबके बहुत सम्मान छल
मांइग क कपडा बनल बरयति के दादा के ...
कि इ जमीन अछि गांव के , हं इ जमीन अछि गांव के ......
गांव के जखन स शहर में आन जान भ गेल
गांव के सब मनुख आब खाना खाना भ गेल
सई बीघा ke मालिक गांव के अपने त छल
पगार के चक्कर मे छेदी शहर में अछि हरा गेल
बात करय के अछि हमरा ओय दौर के ठराव के ...
कि इ जमीन अछि गांव के , हं इ जमीन अछि गांव के ......


text:
नवका- पुरनका लेख सर्च करु...
आब किएक जाएब पंजाब ?
कतउ सड़क बनि रहल अछि त कतहुं पुल...कतहुं बांधक काज भs रहल अछि त कतहुं स्कूल मकान बनि रहल अछि. कतहुं मुख्यमंत्री सड़क योजना पर काज भs रहल अछि त कतहुं प्रधानमंत्री सड़क योजना पर. राष्ट्रीय ग्रामीण रोजगार गारंटी योजना सेहो लोक के लेल नीक साबित भ रहल अछि. घर के आसपास काज मिलि रहल अछि. एतबे नहिं खेती के सेहो बाजार सं जोड़ल जा रहल अछि. रोजगार सं जोड़ल जा रहल अछि. सरकार के कोशिश अछि जे बेसि सं बेसि लोक के घरक आसपास कोनो नहिं कोनो रोजगार... काज मिलि जाइ. एहि सभ के लेल विकासक काज त भ ए रहल अछि. लोक सभ के जीवन स्तर सेहो सुधरि रहल अछि. आंगनबाड़ी... शिक्षामित्र... टीचर के काज मिलला सं पढ़ल लिखल लोक सभ सेहो शहर दिस जाय सं पहिने एक बेर सोचि रहल छथिन्ह. सरकार रोजगार उपलब्ध कराबय लेल माछक कारोबार पर जोर देबय जा रहल अछि. माछ के रोजगार में कमाई सेहो खूब अछि आओर अपन मैथिली लोकनि माछक विशेष रूप सं प्रेमी छी. आओर आई काल्हि बाजार में अपन दिसsक पोखरि के जगह बाहर के नदी के... समुद्रक माछ मिलैत अछि. जकर स्वाद पोखरिक माछ जकां नहिं होइत अछि. सरकार एकरा लेल माछ आओर मखान उद्योग पर विशेष ध्यान देबय जा रहल अछि. एहि सं जरूर लोक के रोजगार मिलत आ ओ गाम घर छोड़ि बाहर जाय सं बेहतर गाम घर पर काज करय के प्राथमिकता देथिन्ह.
एकरे संग सरकार गन्ना...कुसियार के खेती के सेहो बढ़ावा देबय जा रहल अछि. अहां सभ के याद होयत जे रैयाम... सकरी... लोहट चीनी मिलक आसपास के गाम घर के समृद्धि इहे चीनी मिल के कारण छल. अगर ई चीनी मिल आई चालू रहैत तs अपन इलाका के विकासक बात किछ आओर रहैत. पंडौल आद्यौगिक क्षेत्र सेहो वीरान पड़ल अछि. एहि तरहे अशोक पेपर मिल के हालत सेहो खराब भ गेल. ओना एहि सभ उद्योग के बंद होय के लेल हम मिथिलावासी सेहो ओतबे जिम्मेदार छी.
जे होइ बिहार में चौतरफा विकासक बयार चलि पड़ल अछि. सभ तरहक काज भs रहल अछि. नैशनल हाइवे पर सेहो काज भs अछि. एहि सभ काज के पूरा होय... एकर असर दिखय में अखन वक्त लागत... मुदा कदम बढ़ि चुकल अछि. एकरा सतत रूप सं आगां बढ़ावैत रहय के जरूरत अछि. हमरा सभ क सेहो चाहि जे एहि नीक काज के बेसि सं बेसि प्रचार प्रसार भS सकय जाहि सं लोक के सेहो प्रेरणा मिलय. आओर दोसर लोक सेहो नीक काज करल लेल आगां आबथिन्ह. एकटा गप्प आओर जे बिहार सं बाहर रहय वाला लोक सभ सेहो किछ नहि किछ विकास में योगदान जरूर करय जयथुन्ह. अगर ओ अपन कमाई के सौ रूपया में सं एकोटा रुपया बिहार के विकास के लेल देथिन्ह त बिहार पंजाब सं आगां चलि जाएत. तs आगां बढुं अपन मिथिला...अपन बिहार के लेल किछ करुं.
1 टिप्पणी:


text:
फोटो देखला के बाद मन मे मिलय के इच्छा प्रबल होए लागल… मन होए जे काल्हि मिलए के अछि से आइए मिलि लेल जाए. मुदा लागए जे लोक सभ के पता चलतन्हि त कि कहताह ? मन मे दस तरहक विचार आबए लागए. किछ नहि फुराए.
जन्मदिन मे जाएल जाए आ नहि ? एकदम सं कन्फ्यूज जकां भ गेलहुं. अखन धरि एहन उहापोहक स्थिति मे कहिओ नहि रहलहुं. एक मन होए जे बाबूजी सं पूछि लेल जाए दोसर कहए जे एहिठामक सभ छोट-मोट गप के लेल हुनका किएक परेशान कएल जाए.
जन्मदिन सं एक दिन पहिने श्वेता जीक भाय राजीव जीक फोन सेहो आएल आओर ओ जरूर आबए लेल आग्रह करए लगलाह. राजीव जी कहलाह रिश्ता-नाता त ऊपर वाला के बनाएल अछि. होबए के होएत त होएत... नहि होबए के होएत त नहि होएत.
एहि लेल परेशान होए के जरूरत नहि. अहां आबि...घर परिवार के लोक सं मिलि... मेल-जोल बढ़य. एहि सं हमरा खुशी मिलत. रिश्ता नहि सही अपन इलाका... मैथिल सं होए के कारण सही. गाम-घर सं बाहर अपना सभ के एक-दोसरा सं संपर्क तं होबाके चाही.
राजीव जीक बात सुनि मिलए के उत्साह आओर बढ़ि गेल. मन पक्का क लेलहुं जे किछु होए जाsक देखल जाए. ई तय करला के बाद जाए के तैयारी करय लागलहुं. बेर- बेर जाsक फोटो देखि... निहारि आओर अपन सुधि-बुधि खो बैसि. जवानी मे एहि सभ के बारे मे सोचनाए कतेक सुंदर लगैत अछि !
सभ सं पहिने त ऑफिस मे फोन क छुट्टी ल लेलहुं. ओहि के बाद गिफ्ट खरीदनाए...सैलून-पार्लर जनाए...कपड़ा-लत्ता ठीक करनाए...सभ किछ के तैयारी मे लागि गेलहुं. जन्मदिन नहि भेल जेना विआहे भ गेल. ई करि त लागए...ई छूटि गेल ओ करि त लागए ओ छूटि गेल.
जेना-जेना समय करीब आएल जाए धड़कन बढ़ल जाए. कतेक लोक सं मिललौं... नेता... मंत्री... अफसर... बदमाश...लड़का... लड़की सभ सं. मुदा आई नहि जाने कि भेल जे धड़कन लोहरबाक धौकनी जकां चलि रहल छल.
शेखर लाल के फोन क कहलिएन्हि जे तू चलह. तौं तं श्वेता के जानए छह. हमरा एकसरे जाए के हिम्मत नहि भ रहल अछि. शेखरलाल शुरू मे त टालए के कोशिश करलाह मुदा हमर जिद के आगां चलय लेल तैयार भ गेलाह.
जन्मदिनक पार्टी दिल्ली के कंस्टीच्यूशनल क्लब मे राखल गेल छल. पार्टी शाम साढ़े सात बजे सं छल. शेखर सं तय भेल जे साढ़े सात बजे चलि आठ बजे पार्टी मे पहुंचल जाए. हम सभ टाइम पर विदा भेलहुं. मुदा गाड़ी के ओहि दिन खराब होए के रहय.
कंस्टीच्यूशनल क्लब पहुंचैत-पहुंचैत नौ बाजि गेल. ओ सभ तं मानि चुकल छलाह जे हम सभ नहि पहुंचबैनि. एहि लेल ओ सभ केक काटय मे देरी सेहो कएने छलाह. खैर कहल गेल अछि न जे ईश्वर जे करय छथिन्ह से नीके.
पार्टी स्थल पर हमर पहुंचनाए आओर केक के कटनाए. दूनु एके संग भेल. गार्ड के दरवाजा खोलला के बाद हम आओर शेखर गेट के भीतर घुसैत छी कि थापड़ि के जोरदार गुंज के संग हमर स्वागत भेल. मुदा ओ थापड़ि हमरा लेल नहि छल.
ओ थापड़ि केक काटय के कारण बाजल छल आओर ओहि के संग गुंजय लागल हैप्पी बर्थडे टू यू के आवाज. सामने टेबल पर श्वेता अपन दफ्तरक संगी... दोसर सहेली...आओर दिल्ली मे रहय वाला मैथिल परिवारक लोक सभ सं घीरल छलीह.
गेट के भीतर घुसय काल ओ टेबल पर केक काटय लेल झुकल छलीह...हैप्पी बर्डडे के गुंज के संग केक के एक टुकड़ा ल अपन मुखड़ा ऊपर उठएलीह कि सामने हमरा पर नजर पड़लन्हि. एक मिनट के लेल ठिठकलीह. फेर हमरा दिस देखैत ओ केक अपन भाए के मुंह मे डाली देलीह.
ओ एकटक हमरा देख रहल छलीह आओर हम हुनका. सामने श्वेता के देखतहिं हम कोनो दोसर दुनिया मे चलि गेलहुं. लोक देवी... स्वर्गक परि... अप्सरा... मेनका के सुन्दरता के जिक्र करय छथिन्ह. मुदा हमरा लेल त जेना ओ साक्षात स्वर्ग सं धरती पर उतरि आएल होतीह.
स्कूल... कॉलेज... दफ्तर... प्रेस कान्फ्रेंस... मीटिंग... घुमय फिरय के दौरान सैकड़ों लड़की सं मिललौं मुदा श्वेता के चेहरा पर जे आभा... ग्लो रहय ओकर वर्णन करनाए मुश्किल अछि. एकटा अलगे लालिमा लेने. ओहि पर बिखरल खुलल रेशम जकां चमकैत बाल.
हल्का आसमानी रंग के साड़ी हुनकर सुन्दरता पर आओर चारि चांद लगा रहल छल. केक खिलाबैत श्वेता के नजर अपना पर नहि देखि राजीव जी देखलख्निह जे हिनकर ध्यान किम्हर छनि.
राजीव जीक नजर हमरा पर पड़लन्हि कि ओ खुशी सं उछलि पड़लाह आओर हमरा दिस झटकारैत अएलाह... दूनु हाथ जोड़ने नमस्कार करैत बोललाह... अंहीक इंतजार भ रहल छल. एहि लेल केक काटय मे विलंब सेहो भेल. हमरा तं एक बेर लागल जे अहां नहि आएब. ई कहि ओ हमरा श्वेता के पास ल गेलाह.


text:
सामाजिक विमर्श
– वन्दना चौधरी
मरल के और कतेक मारब?
अहाँ सब पूरा पढिकय अपन जवाब जरूर देबै, एकटा पीड़ित महिला के सवाल सभक!
आय हम अहाँ सभक समक्ष जे बात राखि रहल छी ओ बहुत पैघ ज्वलंत मुद्दा बनिकय अभरल अछि अपन समाज में और एकर निराकरण कोना हेत अहि पर सबगोटे के मिलिकय विचार करबाक अछि।
किछु दिन पूर्व के बात अछि। हमर एक अति प्रिय संगी के भगवान ओकर दुनियां उजाड़ि देलखिन। तीनटा छोट-छोट धियापुता, आब ओकर जीवन पहाड़ बनल छैक। बच्चा सब एतेक अबोध जे ईहो नै बुझि पाबि रहल छै जे हमर मम्मी केँ कि भेलैक, अचानक सँ जे ओकर रूप एहेन कुरूप भ गेलैक। एक त बाप के हाथ नै रहलैक माथ पर और दोसर जे हाथ रहबाक चाही यानी ओकर मम्मी के हाथ ओहि हाथ में एकोटा चूड़ी नै देखिकय बच्चा सब और हदरैत छैक।
हमरा किछ दिन पूर्व अपन ओहि संगी के फोन आयल। हमरा बहुत हिम्मत कय केँ ओ फोन केने छल। जखन हम ओकर बात सब सुनलहुँ त सच कहैत छी जे हमरा एहि समाज सँ घृणा उत्पन्न भऽ गेल। एतय ढकोसला के सिवा और किछ नै छैक एना अनुभूति भेल।
ओ कहलक जे कि कहू वन्दना, हमरा जँ केकरो फोन आबि जायत त घर में सब सवाल करय लागत जे केकर फोन छल? की बात करैत रही? नै हम कतहु बाहर जा सकै छी, नै कियो हमरा सँ भेंट करय लेल आबि सकैत अछि। बच्चा सब पुछैत रहैइए जे मम्मी तूँ टिकली कियैक नै लगबैत छिहिन, एकोटा क चूड़ी कियैक नै पहिरैत छिहिन। पापा कखनहुँ तोरा एना देख लेथुन त बड्ड दुःख हेतनि। ओ सब हमर ई रूप देखिकय जखन हेहरू जेकाँ भऽ गेल त एकटा क’ कारी बिंदी लगबय लगलहुँ, और दूटा क बाला पहिर लेलहुँ। ताहि पर घरक लोक सब कहय लगलैथ जे हम सब कतौ मुँह देखबै जोगर नै रहब अगर अहाँ एना करब। हम केकर बात मानू? समाज के बात मे पड़ू या अपन बाल बच्चा के मुँह देखु? जेकरा सब लेल हमर घरवला प्राण त्यागि देलनि ओ सब पर्यन्त एक बेर घुरिकय नहि अबैत छथि देखय लेल जे ई सब कोन हाल में छैक! हम कतेक दिन एना हाथ पर हाथ ध’ क’ बैसल रहू? किछ नै किछ त हमरा अपन बच्चा सब लेल करहे पड़त, लेकिन जखन घर सँ बाहर कदम राखय देत ई समाज तखन न?
पाठक सब सँ कहय चाहब जे हमर संगी हमरा कहलथि जे हम त नहि किछ लिख सकैत छी लेकिन अहाँ हमरा तरफ सऽ ई सवाल पूछ्बैन एहि समाज सँ जे कि हमरा और हमर बच्चा सब केँ अपन जिन्दगी जीबै के हक़ नै अछि? कि हमहुँ सब अहि समाज के बनाओल ढकोसलापूर्ण नियम तर में दबिकय मरि जाउ? कियो एक दिन या एक महीना हमर सभक मदद कय देथिन, तेकर बाद? तेकर बाद त हमरा अपने होश करय पड़त न? कि हम अपन बच्चा सभक खुशी लेल अगर एकटा छोट बिंदी या दुगो बाला पहिर लेलहुँ त कि हम व्यभिचारी भ गेलहुँ?
एहेन तरहक बहुत रास सवाल ओ हमरा सँ केलीह। ओ कहली कि अहाँ त एकटा एहेन समूह (दहेज मुक्त मिथिला) के संचालन करय छी जतय सब अपन बात राखि सकैत अछि, विशेष कय महिला। कि छन्हि किनको लग हमर बातक जवाब?
हमरा त तखन जे जवाब फुरायल से सब कहलियैन हुनका लेकिन हम आब अहाँ सबसँ ओकर प्रश्न के उत्तर मंगैत छी। कि ई सही छै जे ओकरा और ओकरा सन सन मरल के और मारल जा रहल छै अहि समाज के बनाओल नियम सभक तहत?
(सम्पादकीय नोट – उपरोक्त सवाल सब लेखिकाक एक बालसंगी जिनकर पतिक असामयिक निधन अपनहि परिवार आ सहोदर केर कोरोनाक चपेट मे आबि गेलाक बाद अस्पताल मे सेवा करैत स्वयं महामारीक चपेट मे आबिकय भऽ गेलनि, आर आइ हुनकर धर्मपत्नीक रूप मे हिनकर जे पीड़ा छन्हि ताहि पर आधारित अछि। आशा करैत छी जे समाजक एहि ज्वलन्त समस्या पर अपने सब उचित मार्गदर्शन समान प्रतिक्रिया जरूर कमेन्ट बौक्स मे राखब।)


text:
मानवशास्त्र
मानवशास्त्र, मनुष्य विज्ञान वा नृविज्ञान (अङ्ग्रेजी: Anthropology) मानव, ओकर जेनेटिक्स, संस्कृति आओर समाजक वैज्ञानिक आ समाजशास्त्रीय दृष्टिकोणक अध्ययन छी । एकर अन्तर्गत मनुष्यक समाजके अतीत आ वर्तमानके विभिन्न पहलुसभक अध्ययन कएल जाइत अछि । सामाजिक नृविज्ञान आ सांस्कृतिक नृविज्ञान के तहत मानदण्डसभ आ समाजके मूल्य मान्यता अध्ययन कएल जाइत अछि । भाषाई नृविज्ञान मे पढ़ल जाइत अछि कि कोना भाषा, सामाजिक जीवनकें प्रभावित करैत अछि । जैविक या शारीरिक नृविज्ञान मे मनुष्यके जैविक विकासक अध्ययन कएल जाइत अछि ।
नृविज्ञान एक विश्वव्यापी अनुशासन छी , जाहिमे मानविकी, सामाजिक आ प्राकृतिक विज्ञानकें एक दोसरकें सामना करैक लेल मजबूर कएल जाइत अछि । मानव विज्ञान, प्राकृतिक विज्ञानकें समेत मनुष्य उत्पत्ति, मानव शारीरिक लक्षण, मानव शरीरमे बदलाव, मनुष्य प्रजातिसभमे आयल बदलावसभ इत्यादिसँ ज्ञानक रचना करैत अछि ।
सामाजिक-सांस्कृतिक नृविज्ञान, संरचनात्मक आ उत्तर आधुनिक सिद्धान्तसभसँ पूर्ण तरहसँ प्रभावित भेल अछि ।


text:
मधुबनी। शनि दिन जिला पदाधिकारी शीर्षत कपिल अशोक जिला क 17 प्रखंड एवं अनुमंडल स विडियो.कान्फ्रेन्सिंग क शुभारंभ कयलन्हि। जिला मे पहिल बेर जिला पदाधिकारी क अध्यक्षता मे विडियो.कान्फ्रेन्सिंग क माध्यम से अनुमंडल पदाधिकारी, प्रखंड पदाधिकारी आ अंचल अधिकारी सब से विभागीय काज सबहक समीक्षा कयल गेल। ध्यातब्य अछि.जे.विस्वान क माध्यम से जिला क सब अनुमंडल. प्रखंड आ अंचल मे विडियो.कान्फ्रेन्सिंग हाल क स्थापना कयल.गेल अछि ।
जिला क 17 प्रखंड के अतिरिक्त प्रखंड मे तकनीकी कारण से विडियो.कान्फ्रेन्सिंग नहि भ सकल।
जिला पदाधिकारी विडियो.कान्फ्रेन्सिंग क माध्यम से सब विभाग क कार्य क समीक्षा कएल आ पदाधिकारी सब के क्षेत्र भ्रमण कए कार्य में तेजी अनबाक निदेश.देल। ओ जनौलन्हि जे पदाधिकारी सबहक उपस्थिति सहित सब काजक समीक्षा विडियो.कान्फ्रेन्सिंग क माध्यम से होयत जाहि सँ समय क बचत हेतैक। ओ अनुमंडल पदाधिकारी सब के अपन पदाधिकारी सब से विडियो.कान्फ्रेन्सिंग क माध्यम से समीक्षा करबा क निदेश देल जाहि सँ पदाधिकारी सब के बेर बेर जिला वा अनुमंडल जेबा क आवश्यकता नहि होइन्ह आ अपन समय ओ काज करबा मे लगाबैथ।
जिला पदाधिकारी पूर्व सूचना क वावजूद विना अनुमतिये विडियो.कान्फ्रेन्सिंग से अनुपस्थित रहला क.कारणे प्रखंड विकास पदाधिकारी. रहिका से स्पष्टीकरण पूछबाक आ वेतन स्थगित रखबा क निदेश देल। एहि अवसर पर सुनील कुमार सिंह,अनुमंडल पदाधिकारी सदर ,मधुबनी, आलोक नन्दन सिंह, जिला सूचना विग्यान पदाधिकारी, मधुबनी उपस्थित छलाह।


text:
समस्तीपुर। एक दिस पिताक' शव आओर दोसर दिस सीबीएसई दसवॉ के परीक्षा। पुत्रक फर्ज निर्वाह करके जिम्मेदारी पैर के थामैथ रहे त' पैढ - लिखक पैग आदमी बनबाक पिता के सपना। अंततः परिवाररिक सदस्य सभ के द्वारा समझेला के बाद आँइख में नोर लेने भाई-बहन पिताक' अर्थी के छोड़ी 45 किलोमीटर दूर परीक्षा देबा लेल विदा भेली।
मामला समस्तीपुर जिला के शाहपुर उण्डी पंचायत स्थित अनुमंडल कार्यालय के नजदीक के अछि। हरियाणा के बल्लभगढ़ में कार्यरत कनीय अभियंता राजाराम राय के निधन दिल के बीमारी के कारण अचानक भ गेल। अगिला दिन भोर में शव घर पर एला पर पूरा क्षेत्र गमगीन भ गेल।
मृतक के जेष्ठ पुत्र अभिषेक एवं पुत्री अनामिका के दसवॉ के परीक्षा छल । आँइख में नोर लेने दुनू पिता के शव के चरणस्पर्श केएला। एही के बाद भाई-बहन परीक्षा देबाक लेल समस्तीपुर विदा भ गेला। जबैतधारी दुनू लौटला नै, तबैतधरी पिताक' शव अंतिम संस्कार के लेल राखल रहल। दुनू के आबे के बाद पटोरी गंगा घाट पर अंतिम संस्कार भेल।
राजाराम के दू बेटा आओर एक बेटी छैन। पिता के इच्छा छल कि बेटा पैग भ इंजीनियर बने। पिता के एही तमन्ना के हृदय में राखै विपरीत परिस्थिति होबाक बाबजूद भाई- बहिन दसवॉ के परीक्षा देबा गेली ।


text:
पटना, मिथिला मिरर: बिहार बोर्डक मैट्रिक परीक्षा के लेल 2 जनवरी सं फार्म भरनाय शुरू भय जायत। बोर्ड परीक्षा फॉर्म भरबाक लेल शिड्यूल शुक्रदिन जारी कय देल गेल। बिहार मे मैट्रिक के परीक्षा 1 मार्च सं 8 मार्च धरि होयत। बोर्ड के अनुसार फॉर्म भरबाक शुरुआत 2 जनवरी सं होयत।
बिना विलंब शुल्क के फॉर्म 11 जनवरी तक भरल जायत, जहन कि 12 स 16 जनवरी के बीच 100 रुपैया विलंब शुल्क के संग फॉर्म भरल जायत। परीक्षा फॉर्म ऑनलाइन माध्यम स भरल जायत आ अहिके जिम्मेदारी स्कूलक होयत।
परीक्षा समितिक अध्यक्ष आनंद किशोर के अनुसार ऑनलाइन आवेदन के बाद सब स्कूलक प्राचार्य के 18 जनवरी तक जिला शिक्षा पदाधिकारी के कार्यालय मे सूची जमा करय पड़त। जिला शिक्षा पदाधिकारी के सूची आ फीसक रसीद 20 जनवरी तक बोर्ड कार्यालय मे जमा करेबाक लेल कहल गेल अछि।


text:
नवका- पुरनका लेख सर्च करु...
राजनगर मे अति पिछड़ा महासम्मेलन
मधुबनी जिला के राजनगर मे 20 दिसम्बर के अति पिछड़ा महासम्मेलन भs रहल अछि. उम्मीद अछि जे मुख्यमंत्री नीतीश कुमारजी सेहो एहि सम्मेलन मे शामिल होएताह. सम्मेलन के लs क जोर-शोर सं तैयारी चलि रहल अछि. लोक सभ जनसम्पर्क अभियान मे सेहो लागल छथिन्ह. राज्य के मंत्री सभ सेहो सम्मेलन के सफल बनाबय लेल जुटल छथिन्ह. सम्मेलन मे एहन लोक सभ सेहो जुटल छथिन्ह जे अति पिछड़ा वर्ग सं नहिं छथिन्ह. सत्ताधारी पार्टी के नेता सभ जी-जान लगएने छथिन्ह. सम्मेलन के लs क कोनो कोर कसर नहिं छोड़ि रहल छथिन्ह. पार्टी के महिला नेता सभ सेहो घर-घर जाs क न्योत द रहल छथिन्ह सहासम्मेलन के सफल बनाउ आ नीतीशजी के हाथ मजबूत करु. नीतीशजी पंचायत चुनाव मे महिला के 50 प्रतिशत आरक्षण देबय के हिम्मत जुटा पएलखिन्ह. एकर फायदा सेहो भेल. पंचायत चुनाव मे गाम-घर से महिला सभ बढ़ि-चढ़ि कs हिस्सा लेलखिन्ह. लोकतंत्र के लेल ई नीक गप्प अछि.
सदस्यता लें टिप्पणियाँ भेजें (Atom)


text:
अरे हमरो ई पता अछि जे लोक जतेक बजैत अछि ततेक करैत नहि अछि… उदाहरण एखन हम ‘मैथिली जिन्दाबाद’ केर देब…. मैथिली-मैथिली करनिहार स्वयं मैथिली कतेक पढैत अछि तेकर सब तथ्यांक हम देखि पबैत छी। बड पैघ पैरोकार पर्यन्त एतेक फुर्सत नहि निकालैत छथि जे एक बेर कम सँ कम अपन भाषाक समाचार पोर्टल खोलिकय पढता… नीक सँ नीक लोक केँ देखि रहल छी जे कहियो एतबो विवेक नहि होइत छैक जे एकटा कोनो रचना वा आलेख वा समाचार केँ शेयर करैत आरो बेसी सँ बेसी पठन संस्कृति केँ बढाबा दितय। बस कहाय लेल पैघ लोक बनि गेलहुँ, बात खत्म भेल। मैथिलीक काज फूकास्टिंग सँ नहि चलतैक यौ भाइ लोकनि। एकरा वर्चस्ववादी बनाउ। ई अहाँक भाषा थीक, एकरा प्रति सिनेह उत्पन्न करबाक लेल उन्मादी बनय पड़त तैयो नहि हिचकिचाउ। अहाँ तऽ हमरे उन्टे डाँटय लेल आबि गेलहुँ…!!
मैथिली साहित्य वर्तमान समय मे प्रिन्ट सँ बेसी डिजिटलाइज्ड भाषा मे लोकप्रिय बनि रहलैक अछि। कियैक? कियैक तऽ एहि लेल समर्पित मात्र १०० गोटा एतेक बेसी लिखि रहलैक अछि जाहि सँ चारूकात लोक केँ मैथिली-मैथिली टा नजैर आबि रहल छैक। हमरा नीक लागल जे सांसद कीर्ति आजाद एक बेर फेर जड़ियायल गप केँ प्रधानमंत्री मोदी धरि पहुँचेला अछि। ओना प्रधानमंत्री मोदी खाली चुनाव प्रचारे टा मे मैथिली केँ सम्मान नहि दय अपन अधिनस्थ सब मंत्री केँ सेहो भाषा व्यवहार मे २२ टा संवैधानिक भाषा प्रति समान दृष्टि अपनेबाक गूढ राष्ट्रवादी नीति केँ बढेला अछि। सब बात पेपर मे पढय लेल भले अहाँ केँ वा हमरा नहि भेटय, मुदा नीति निर्माण करनिहार तक सब बात बढियां जेकाँ पहुँचैत छैक। दूरदर्शन पटना केँ सेहो एहि क्रम मे निर्देशन ई सरकार बनिते दऽ देने छैक। आब जरुरत छैक जे मैथिली मे प्रोडक्सन बढय। बेसी सऽ बेसी एन्टरप्रेन्यर आगू बढय। वेट-वेट! मेनी थिंग्स आर गोईंग टू हैप्पेन इन मैथिली।
मैथिली जिन्दाबाद!!
हरि: हर:!!


text:
कोन उपायें छोड़ती माइ हमर संग / तारानंद वियोगी
बहुत मनसुआसँ देने छल हेती जन्म
कतेको रास नियार-भास
कतेको कतेक आस-मनोरथ
घुमड़ैत रहैत छल हेतनि हुनका चतुर्दिक
ओहि नव मासमे, जा हम हुनका गर्भमे रही।
ओहि एक कालखण्डमे
जतेक जे माइ रहल हेत कल्याणक योग्यताधारी
(चौरासी लाख योनिक मध्य)
सभक बीच रहल हेतनि एक मूक प्रतिस्पर्धा।
अपन अस्तित्वकें काटि-काटि
सक्क भरि चिक्कन-चुनमुन गढ़ि-गढ़ि
ओ हमरा देने छल हेती आकार।
एहि पृथ्वीकें जो अपन सर्वोत्तम दाय देने छल हेती
-हमरा रूपमे
जे कि ओ द’ सकैत छल हेतीह
-आ प्रतिस्पर्धामे लेले छल हेती भाग।
कोना हम मानब जे माइ हमर मरि गेली
आ छोड़ि गेली संग !
जा हम जीबैत छी
कोन उपायें छोड़ती ओ हमर संग ?


text:
मङ्गल पाण्डे
मङ्गल पाण्डे, सन १८५७ कऽ प्रथम भारतीय स्वतन्त्रता संग्रामक अग्रदूत छल।
संक्षिप्त जीवन[सम्पादन करी]
हिनकर जन्म १९ जुलाई १८२७ मे उत्तर प्रदेशक फैजाबाद जिलाक दुगवा रहीमपुर गाँवमे भेल छल । ओ , कोलकाताक लगमे रहल बैरकपुरक सैनिक छावनी मे ३४ अम बङ्गाल नेटिव इन्फैंट्रीक एक सिपाही छल । भारतक स्वतत्रताक पहिल लडाई अर्थात १८५७ कऽ विद्रोहक शुरुवात हुनकर विद्रोहसँ भेल छल । २९ मार्च सन १८५७ कऽ दिन ओ अङ्ग्रेज अफसरसभ उपर आक्रमण केलक । ओ अपन अन्य साथीसभ सङ्ग हुनका सहयोग करबाक लेल आग्रह केलक । मुद्दा ओसभ हुनकर साथ नै देलक आ हुनका पकरि लेलक । हुनका उपर मुद्दा (कोर्ट मार्शल) लगाक आ हुनका ६ अप्रिलक दिन मृत्यु दण्ड सजाई सुनाएल गेल। १८ अप्रिलक दिन हुनका फाँसीक सजाई देल गेल। ई निर्णयक प्रतिक्रिया विकराल रूप लिए नै सकल आ ई रणनीति अनुसार ब्रिटिस सरकार मङ्गल पाण्डेकेँ दस दिन पूर्व ८ अप्रिल सन् १८५७ कऽ दिन फाँसी देलक ।
विद्रोह कऽ परिणाम[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
गदरका पुरोधा (अमर उजाला)


text:
गुरु गोविंद सिंह केर 350सम प्रकाश पर्वक शुकराना समारोह ल'के पटना शहर आओर आस-पास के क्षेत्रक प्रमुख गुरुद्वार तख्त श्री हरमंदिर जी साहिब, बाल लीला गुरुद्वारा, गुरु का बाग, कंगन घाट गुरुद्वारा, गाय घाट गुरुद्वारा, हांडी साहिब गुरुद्वारा आदि जगह पर उत्सव केर माहौल अछि। सभ गुरुद्वार क' आकर्षक ढंग सँ सजाओल गेल अछि। बाहर सँ पहुँचल सिख श्रद्धालु सभक ठहरबाक लेल टेंट सिटी केर निर्माण कायल गेल अछि।
बाईपास थाना लैह बनल टेंट सिटी मे 35,000 श्रद्धालु सभक ठहरबाक व्यवस्था कायल गेल अछि। गंगा नदी कात कंगन घाट पर सेहो सिख श्रद्धालु सभक ठहरबाक अतिरिक्त लंगर आओर 'गदका खेल' के सेहो व्यवस्था कायल गेल अछि। ऐहिक अलावा निजी स्थल, विद्यालय सभमे सेहो ठाकारबाक व्यवस्था कायल गेल अछि।


text:
पटना। मोबाइल फोन जेकां आब बिहार मे शीघ्र अहां बिजली मीटर सेहो चार्ज कए सकैत छी आ चार्ज खत्म भेला पर स्वत: अहांक घर मे बिजली आपूर्ति बंद भ जाएत। किछु एहने तकनीक लागू करबा लेल बिजली बोर्ड विचार करि रहल अछि। इ तकनीक एखन भारत मे कतहु लागू नहि अछि, मुदा विदेश मे कई ठाम सफलतापूर्वक चलि रहल अछि। बिजली बोर्ड एहन व्यवस्था बिहार मे लागू करबा लेल विचार विमर्श शुरू करि देलक अछि आ एहि संबंध मे जानकारी जुटा रहल अछि। सूत्रक कहब अछि जे एहि प्रकारक मीटर लगलाक बाद ग्राहक अपन जरूरतक अनुसार बिजली क मीटर चार्ज करताह आ टका समाप्त भेला पर स्वत: हुनकर आपूर्ति बंद भ जाएत। एहि व्यवस्था स मीटर रीडिंग सन काज स बोर्ड कए मुक्ति भेट जाएत। आ आम लोक कए सेहो इच्छा अनुसार बिजली कीनबाक छूट रहत। एकर संगहि बिजली बिल भुगतान मे सेहो आम लोक कए सुविधा भेटत।
एहि संबंध में बोर्ड पदाधिकारी एखन कोनो आधिकारिक बयान नहि द रहल अछि, मुदा इ कहैत छथि जे बिहार राज्य बिजली बोर्ड क बंटबारा क बाद धीरे धीरे एकर कार्य प्रणाली मे बदलाव देखबा मे भेटत। बिजली क्षेत्र मे सब तरहक नव तकनीक ताकल जा रहल अछि। बिहार राज्य विद्युत बोर्ड मुख्यालय मे कोलकाता क एकटा कंपनी नव तकनीकक प्रेजेंटेशन देलक अछि। एहि स पता चलल जे पावर सब स्टेशन मे मैन पावर क आब कोनो जरूरत नहि अछि। सबटा स्काडा स नियंत्रण कैल जा सकैत अछि। बिहारक अभियंता एहि नव तकनीक देखकए हतप्रभ छथि।
एहि तकनीक अनुसार ट्रांसफार्मर क ऊपर ग्यारह केवी आ एलटी लाइन क अलग-अलग फ्यूज कए एकटा बाक्स मे लगेबाक तकनीक क जानकारी देल गेल। एहि स ट्रांसफार्मर सेहो खूबसूरत लागत। ब्रेकर कए पावर सब स्टेशन मे जमीन पर लगेबा स नीक पोल पर लगायब रहत, डिस्ट्रीब्यूशन लाइन मे यंत्र लगेबा स, इ यंत्र जानकारी देत जे केतबा दूर पर खराबी भेल अछि। एकटा यंत्र एहन अछि जे दोष उत्पन्न भेला पर दोष वाला क्षेत्र मे अपने आप बिजली आपूर्ति बंद करि देत आ अन्य हिस्सा मे आपूर्ति जारी रहत। इ प्रेजेंटेशन आफ डिस्ट्रीब्यूशन मनेजमेंट सिस्टम ओवहेड नेटवर्क विषय पर छल। कार्यक्रम मे बोर्ड अध्यक्ष प्रभात राय, सदस्य संचरण टीटी झा, सदस्य उत्पादन ललन प्रसाद, पेसू महाप्रबंधक एसकेपी सिंह, अधीक्षण अभियंता जेपीएन सिंह, सुनील कुमार श्रीवास्तव आदि भाग लेलथि।


text:
स्थानीय समाचार
जितेन्द्र ठाकुर, विराटनगर, २८ मई २०२०। मैथिली जिन्दाबाद!!
सेवानन्द हत्या प्रकरण
वडाध्यक्ष साह कयलाह आत्मसमर्पण, बलदेव एखनहुँ फरार
सेवानन्द हत्या प्रकरणमे फरार रहल विराटनगर १८ केर वडाध्यक्ष सञ्जय साह कानून केर सोझाँ आत्मसर्मपण कयलाह अछि ।
एक वर्ष पहिने बेटाक विवाह गछिकय नहि करबाक निहु मे स्थानीय जनप्रतिनिधि लोकनिक संयुक्त उपस्थिति मे कयल गेल पंचायती मे विवाद भेलाक बाद आपस मे मारिपीट आ हिंसाक घटना मे सेवानन्द यादवक मृत्यु भेल छलन्हि, एहि कांड मे फरार भेला तीन वडा अध्यक्ष लोकनि मे सँ संजय साह बुध दिन प्रहरी समक्ष आत्मसमर्पण कयलनि अछि । वडा अध्यक्ष साह इलाका प्रहरी कार्यालय रानी मे स्वयं आबिकय आत्मसमर्पण करबाक जानकारी थानाक प्रहरी निरिक्षक दीपक थापा जानकारी देलनि ।
एहि सँ पूर्व जिल्ला अदालत मोरङमे हाजिर भेल छलाह जहदा गाउँपालिका– १ केर वडा अध्यक्ष प्रदीपचन्द्र यादव केँ पूर्पक्षक लेल कारागार चलान भेल छन्हि ।
अदालतक सूचना अधिकारी युवराज पौडेलक अनुसार साहक बयान लय केँ थुनछेक बहस करबाक तैयारी भऽ गेल अछि । सेवानन्द हत्या प्रकरणमे जहदा गाउँपालिका वडा नम्बर १क वडा अध्यक्ष प्रदिप यादव सहित विराटनगर महानगरपालिका १८ केर वडा अध्यक्ष सञ्जय साह व १४ बलदेव यादव फरार भऽ गेल छलाह । विराटनगर १४क वडा अध्यक्ष बलदेव यादव एखनहुँ फरार रहल छथि । १० जना आरोपी मध्य वडा अध्यक्ष प्रदिप यादव आर विराटनगर १८ केर वडा अध्यक्ष सञ्जय साह सहित विराटनगर १४ केर वडा अध्यक्ष बलदेव यादवक भतीजा दिपेश यादव मात्र अदालतमे हाजिर भेलाह अछि । ७ जन एखनहुँ फरार रहल छथि । यादव हत्या प्रकरणमे विराटनगर महानगरपालिका १४ नम्बर वडा अध्यक्ष बलदेव यादवक बेटा रवीन यादव संग अन्य अभियुक्त (आरोपी) विन्देश्वर यादव, शम्भूप्रसाद यादव, भोलू यादव, विरेश यादव, दिनेशप्रसाद यादव फारार छथि ।
विदित हो जे एहि केस मे विराटनगर १४ केर वडा अध्यक्ष बलदेव यादवक भतीजा दिपेश यादव पहिने सँ पुर्पक्षक लेल करागारमे छथि ।
बेटाक विवाह तय कय केँ बाद मे नकरि जेबाक प्रकरण मे बेटीपक्ष द्वारा जनप्रतिनिधि लोकनिक मौजुदगी मे भेल पंचायतीमे जेठ ३२ गते केँ वडा अध्यक्ष बलदेव यादवक घरमे विराटनगर–१४ केर ५५ वर्षीय सेवानन्द यादव ऊपर निर्घात कूटपीट भेल छलन्हि । कूटपीट सँ घायल यादवक २६ आषाढ केँ कोसी अस्पताल विराटनगरमे मृत्यु भऽ गेल छलन्हि ।
भादव १८ गते स्वयं हाजिर भेल हत्या आरोपी दीपेश यादव सहित सेवानन्द यादवक कर्तव्य ज्यान मुद्दा मोरङ प्रहरीद्वारा मुद्दा अदालतमे चलेलाक बाद थुनछेक बहस शुरू भेल तथा सेवानन्दक आश्रितजन-परिवार द्वारा जिल्ला अदालत समक्ष दुइ दिन धरि नाराबाजी समेत कयल गेल छलैक ।
फोटो कैप्शनः आरोपी वडा अध्यक्ष लोकनि


text:
डॉ. राजेंद्र प्रसाद सेंट्रल एग्रीकल्चर यूनिवर्सिटी पूसा सँ स्नातक करबाक बाद शारदा बिहार एग्रीकल्चर यूनिवर्सिटी सबौर सँ मृदा विज्ञान मे स्नातकोत्तर क' रहल छथि। आब यूरोपियन यूनियन इरासमस द्वारा संपोषित प्लांट हेल्थ प्रोजेक्ट के माध्यम केर तहत दुई बरख लेल शारदाकेँ यूनिवर्सिटी ऑफ गोटिगन जर्मनी वा यूनिवर्सिटी ऑफ पड़ोवा इटली भेजल जायत। एहि दुई बरखक अवधि मे पढ़ाई के लेल दुनु यूनिवर्सिटी 49 हजार यूरो शारदाकेँ स्कालरशिप देतैन्ह। संगहि एक-एक मास्टर डिग्री सेहो देतैन्ह। पाठ्यक्रम केर पढ़ाई शुरू करबा सँ पहिने शारदा यूनिवर्सिटी ऑ़फ पॉलिटेक्निशिया डी वेलेंसिया स्पेन जेती। जता हुनका एक सप्ताह ओरिएंटेशन वीक ऑडिट करे परतैन्ह।
शारदा भारती कहली कि हुनकर कृषि क्षेत्र मे बहुत रुचि छैन्ह। नवा रिसर्च के जरिए देश आओर राज्य केर कृषि क' नवा ऊंचाइ पर ल' जायब हुनक मकसद छैन्ह। शारदा सहरसा के वार्ड नंबर 6 अंतगर्त लक्ष्मीनाथ नगर, रिफ्यूजी कॉलोनी निवासी श्रीकृष्ण मोहन झा आओर उषा झा के सुपुत्री छथि। शारदा जवाहर नवोदय विद्यालय सुपौल से 12वीं तक केर पढ़ाई पूरा केना छथि। ओ अपन सफलताक श्रेय अपन माता-पिता आओर अपन नाना से भेटल सहयोग आओर प्रेरणा के दैत छथि।


text:
पटना। बिहार सरकार जेतबा जल्दी घोषणा करैत अछि, ओतबा जल्दी ओहि घोषणा कए जमीन पर उतारबा मे सफल नहि भ सकल अछि। एकर एकटा कारण आधारभूत संरचनाक अभाव कए घोषणा करैत काल नजरअंदाज करब अछि। पिछला किछु मास पहिने बिहार सरकार घोषणा केलक जे नदी थाना खोलल जा रहल अछि। मुदा आब कहल जा रहल अछि जे एकरा लेल जे आधारभूत संरचना चाही ओ उपलब्ध नहि अछि। बिहार मे रिवर पुलिसिंग क खाका त तैयार भ गेल मुदा घोषणा करैत काल इ ककरो ध्यान नहि रहल जे ओकरा जमीन र नहि नदी मे उतारबाक अछि आ नदी मे उतारबा लेल मोटर बोट चाही। राज्य मे फिलहाल एहन बोट नहि अछि। कमाल क गप इ अछि जे बिहार सरकार कए इ तक नहि बुझल अछि जे जाहि वोट क इस्तेमाल रिवर पुलिसिंग क लेल होइत अछि ओ कतए बनैत अछि। लिहाजा बिहार सरकार आब बीएसएफ आ पश्चिम बंगाल क पुलिस स संपर्क करबाक फैसला केलक अछि जे एहन बोट क प्रयोग करि रहल अछि। बिहार सरकारक पदाधिकारी हिनका स पूछताह जे एहन मोटर बोट ओ कतए स डिजाइन करौलथि या कीनलथि अछि।
राज्य पुलिस मुख्यालय केन्द्रीय अर्धसैनिक बल आ दोसर राज्य क पुलिस स एहि लेल मदद आ सुझाव सेहो ल रहल अछि। राज्य क दियारा क्षेत्र मे विधि-व्यवस्था बनेबा लेल आ जल दस्यु पर नियंत्रण क लेल पांचटा रिवर पुलिस स्टेशन कए राज्य सरकार हरी झंडी देने अछि जखन कि एकटा कागज पर खुली चुकल अछि। मुदा पुलिस मुख्यालय पर बैसल एकटा पदाधिकारीक कहब अछि जे आधारभूत संरचना क विकास करब बहुत कठिन अछि, सबस पैघ जरूरत हाइटेक मोटर बोट अछि, जे एखनधरि हमरा सब लग नहि अछि। ओ कहला जे रिवर पुलिसिंग क लेल एहन बोट चाही जाहिमे करीब एक दर्जन लोक बैस सकए। संगहि नदी मे रात्रि गश्त क लेल पावरफुल लाइट आ अन्य उपकरण क जरूरत अछि। बिहार मे एहन बोट फिलहाल उपलब्ध नहि अछि।
पुलिस मुख्यालय एकटा आओर मसला पर परेशान अछि। रिवर पुलिसिंग क लेल तैराक जवान क जरूरत अछि। मुख्यालय मे एहन जवानक तलाश भ रहल अछि। बिहार क लेल रिवर पुलिसिंग क प्रयोग नव अछि आ सरकार क कोशिश अछि जे रिवर पुलिस स्टेशन मे तैनात जवान हर परिस्थिति स निबटबा मे सक्षम रहथि। रिवर पुलिसिंग क लेल हेलबा मे माहिर जवान क जरूरत सबस बेसी अछि। लिहाजा सैप मे शामिल थल सेना क रिटायर्ड जवान क भांति नौसेना क रिटायर्ड जवान कए सेहो शामिल करबाक कोशिश भ रहल अछि।
पुलिस मुख्यालय क अनुसार रिवर पुलिस स्टेशन मे तैनात जवान कए विशेष ट्रेनिंग देल जाएत। पुलिस स्टेशन मे तैनात जवान कए स्टॉफ क्वार्टर क सेहो सुविधा भेटत। संगहि बोट कए रखबा लेल अलग स व्यवस्था होएत।


text:
सहरसा (बनगाँव)। 22 फरवरी। [पारस कुमार झा] बुद्धिजीवी विचार मंच केर तत्वावधान मे सहरसा जिलाक बनगाँव गाम मे कैल्ह साँझ बनगाँव के पवित्र धरा बाबाजी कुटी मे मातृभाषा दिवस के परिप्रेक्ष्य मे श्री बिरेन्द्र खाँजी के अध्यक्षता आओर श्री शशिधर ठाकुर के संचालनमे श्री विक्रमादित्य खाँ, श्री शुभंकर ठाकुर, श्री विश्वनाथ खाँ, मैथिली अभियानी श्री सुभाष चन्द्र झा, श्री सुरेश मिश्र, श्री अरविन्द खाँ, सुमन समाज, जयराम झा, भरत झा, संजीव झा, विजय वर्द्धन सहित विद्वद्जन मैथिली भाषा आ लिपि केर विकासक लेल अप्पन -अप्पन विचार प्रस्तुत केलनि।
श्री हरेकृष्ण मिश्र, श्री नीलाम्बर झा, श्री जयकृष्ण पाठक, श्री श्याम नारायण खाँ, श्री चिरंजीव मिश्र, श्री कैलाश चन्द्र खाँ, श्री प्रमोद नारायण खाँ, श्री बिन्देश्वर खाँ सहित ग्रामीणजनक गरिमामयी उपस्थिति मे सर्व सम्मति सँ निर्णय लेल गेल जे आबसे कुनु तरहक सरकारी काजक लेल आवेदन मैथिली मे देवाक, मैथिलीक संवर्धनक लेल नियमित कार्य, विद्यालय मे मातृभाषा मे पठ्न-पाठन काज आओर नियमित समीक्षात्मक बैठकक आयोजन करब निश्चित होमय।
उपस्थित गणमान्य लोकनि द्वारा गत दूई - तीन माह सऽ गाम मय भेल चोरिक घटना के प्रति पुलिसक उदासीनता के देखैत सर्वसम्मति से बनगाँव थानाध्यक्ष के मैथिली मे सामुहिक आवेदन देवाक निर्णय लेल गेल। आगामी छब्बीस फरवरी के साँझ भगवती घर मे मातृभाषाक विकासक लेल एक बैठकक आयोजन करबाक निर्णय संग कैल्ह के सभाक समापन भेल।


text:
पटना, अक्टुबर १२, २०१५. मैथिली जिन्दाबाद!!
बिहार विधानसभा चुनाव केर परिणाम ८ तारीख केँ महागठबंधन केर पक्ष मे आबि गेलाक बाद अनायास अपराधिक गतिविधिक दुखद समाचार सब आबय लागल अछि।
पटनाक कलेक्ट्रेट यानि जिलाधीश कार्यालय परिसर मे एकटा १२ वर्षक नावालिग दलित बेटीक इज्जत सँ किछु अपराधी खेलबाड़ करबाक समाचार प्रकाश मे आयल अछि। संध्याकाल घरक बगले सँ दूध अनबाक लेल निकलल बचियाकेँ किछु अपराधी प्रवृत्तिक लोक अपना कब्जा मे लैत सुरक्षा दृष्टिकोण सँ चाक-चौबंद क्षेत्र कलेक्ट्रेट सन जगह पर जाकय अपन हवस केँ पूरा केलक। ओहि नावालिग बचियाकेँ मुंह मे कपड़ा ठूसिकय ओकरा सामूहिक बलात्कार कैल गेल। ओकरा संग जबरदस्ती करैत बेरहमी-निर्दयताक पराकाष्ठा नाँघल जेबाक सबूत ओकर खून सँ राँगल ओढनीक बरामदगी सँ भेटल। स्थानीय लोक काफी आक्रोशित अछि। अपराधीक मोन कतेक बढल छल जे बचियाक बाप कनेकाल मे अपन बेटीकेँ तकैत जखन ओहि आसपास पहुँचि गेल छल आर ओ अपराधी सब केँ कूकर्म करैत देखि प्रतिकार केला पर ओकरो बेरहमी सँ मारि-पीट केलक। घटना तऽ घटबे कैल, पूलिस मे शिकायत केला पर राति भरि पूलिस द्वारा मामला केँ दबेबाक खेल टा कैल गेल।
अपराधी केँ तकबाक बदले एहि तरहें बचेबाक कूकर्म – निश्चित रूप सँ ई वैह पुरान दिनक याद दियबैत अछि जेकरा लेल वर्तमान सत्ताक नेता नीतीश कुमार कहियो ‘जंगलराज’ केर संज्ञा दैत दंडहीनताक युग केँ अन्त करबाक लेल सुशासन केर बात केने छलाह। लेकिन राजनीतिक चक्र आइ कतय पहुँचि गेल अछि जे नीतीश कुमार केर दल आर जंगलराजकेर जिम्मेवार लालू यादव केर दल सहित समाजवादकेर प्रखर दुश्मन काँग्रेस सहितक अधर्मक गठबंधन केर सरकार बिहार मे चुनाव मे दुइ-तिहाई बहुमत प्राप्त केलक अछि। जनादेश सँ स्पष्ट अछि जे बिहार मे जंगलराजहि केर समर्थक बेसी अछि।
एकटा दोसर समाचार मे ईटीवी बिहार केर ट्वीटर पर कहल गेल अछि जे गोपालगंज मे एकटा १६ वर्षक छात्र केर अपहरण विद्यालय सँ आपसी करैत काल कय लेल गेल आर अपहरणकर्ता द्वारा अपहृतक परिजन सँ फिरौतीक रकम केर सेहो माँग कैल गेल अछि।
एकटा तेसर समाचार मे कहल गेल अछि जे रातिये मधुबनी मे ८ गो चोरायल बाइक सहित ६ गोट चोर केर गिरफ्तारी कैल गेल अछि। एहेन कोनो जिला नहि जाहिठाम अपराधक संख्या मे इजाफा नहि भेल हो।
नया सरकार शपथ ग्रहण पर्यन्त नहि केलक अछि लेकिन अपराधिक घटनाक्रम एहि तरहें बढय लागल अछि ई निश्चित रूप सँ राजनीति आ प्रशासन बीच अपवित्र संबंध सँ विकसित दंडहीनताक असर थीक। कम सँ कम नीतीश कुमार केँ नैतिकताक रक्षाक खातिर जंगलराज सँ बिहार केर जनताकेँ जोगायब जरुरी अछि।


text:
चैतन्यदेव बंगालक एकटा समर्थ सांस्कृतिक नायक रूप मे प्रसिद्ध भेल छथि। हिनकर जीवनी पढ़ला सँ आ हिनकहि परम्पराक परवर्ती आचार्यलोकनिक साहित्य देखलासँ एतबा अवश्य स्पष्ट होइछ जे हिनक जीवन मे नाट्य-विधाक बेस महत्व छल। नाटक-लीलादिक कतेको आयोजन कएने रहथि। कानाइ नाटशाला त’ हिनकहि सम्पर्क पाबि प्रसिद्ध भेल छल। कहल जाइछ जे चैतन्यदेव जखन कृष्णलीलाक आयोजन करथि त’ कएक टा सहयोगी भक्त मे तद्पात्रीय आवेश आबि जाइत छल। कृष्णक नृत्य-अभिनय त’ ततेक विराट ओ विस्तीर्य छल जे स्वयं नटराज महादेव हिनक महारास मे शामिल भ’ हिनक नृत्य-अभिनयादिक आनंद प्राप्तिक हेतु स्त्रीरूप पर्यन्त धारण करबा लेल विवश भ’ गेलाह। हिनक संगीत-नृत्य-अभिनयादिक दक्षताक पुरस्कारकस्वरूप वेदव्यास हिनका‘नटवरबपुः’(1) सेहो कहलनि। मुदा मिथिलामे एहन कोनहु सांस्कृतिक नायक नहि भेलाह जनिकर नाट्य-चेतना आ कि ठाढ़ कएल गेल परम्परा पर गर्व कएल जा सकय।
रामलीला, रासलीला आ कि गौरलीलाक उद्भव क्षेत्र किंवा प्रमुखतासँ मंचन-प्रदर्शन होमयबला क्षेत्र अछि-बिहार, उत्तरप्रदेश, मध्यप्रदेश, झारखंड,उत्तरांचल, उड़ीसा, आसाम, बंगाल, नेपाल आदि| एतहुक मुख्य भाषा अछि मैथिली, भोजपुरी, मगही, हिन्दी, उड़िया, असमिया, बांगला, नेपाली आदि। मुदा एहि सभ भाषा-साहित्यक ई त्रसदी अछि जे लीला-मंचनकेँ नाटकक आ कि साहित्यक अंगे नहि मानल गेल। मैथिली, बांगला, हिन्दी, असमिया प्रभृतिक साहित्यक इतिहासमे एकहु अध्याय, एकहु पाँति रामलीला-रासलीला किंवा गौरलीलाक निमित्त नहि लिखल गेल अछि। दुर्गानाथ झा‘श्रीश’, डा. जयकांत मिश्र, डा. दिनेश कुमार झा (मैथिली साहित्यक इतिहास लेखक), डा. सुकुमार सेन (बांगला साहित्यक इतिहास लेखक) कि विरिंचि कुमार बरुआ (असमिया साहित्यक इतिहास लेखक) लोकनि लीलामंचक रूप-सौन्दर्यक इतिवृत्तिकेँ अछोपे बुझलनि।
डा. प्रेमशंकर सिंह अपन नाट्य-विषयक पुस्तक ‘मैथिली नाटक ओ रंगमंच’ (मैथिली अकादमी, पटना) मे ‘लीला-नाटक’ नामसँ अवश्य चर्च कएलनि अछि। मुदा हिनक एतद्विषयक स्थापना, जाहि क्रममे डा. दशरथ ओझा आ डा. हजारीप्रसाद द्विवेदीक कथनक सेहो उपयोग कएलनि अछि, से भ्रमेक उत्पत्ति मे सहायक होइत अछि। उदाहरणस्वरूप देखल जाय-
(i) रास एवं लीला मे कोनहु भेद नहि। ---इएह ‘रासक’-रास आगाँ जा क’प्रयुक्त भेल । (2)
(ii) रास शब्द संस्कृत भाषाक नहि अछि, प्रत्युत देशी भाषाक थीक--- रासकेँ देशी होयबाक कल्पना एहू बातसँ होइछ जे रासो आर रासक नामसँ राजस्थानी मे एकर प्रयोग भेटैछ, आर ओ रास जकर विशेष सम्बन्ध गोपी लोकनिसँ अछि। (डा. दशरथ ओझाक कथन) (3)
(iii) भागवत महापुराणमे कृष्णलीलाक जाहि परम्पराक अभिव्यक्ति भेल,ओहिसँ भिन्न एक आर परम्परा छल जकर प्रकाश जयदेवक ‘गीत-गोविन्द’मे भेल। भागवत-परम्पराक रासलीला शरद पूर्णिमाकेँ भेल छल, गीत-गोविन्द-परम्पराक रास वसंत कालमे भेल। (डा. हजारीप्रसाद द्विवेदीक कथन) (4) उपर्युक्त पहिल कथनक विवेचना हेतु प्रथमतः एहि पद ‘रास’ आ ‘लीला’क संक्षिप्त व्याख्या अपेक्षित । एहिसँ एतबा अवश्य स्पष्ट भ’ जएबाक चाही जे रास आ लीला एक नहि अछि, रास आ रासक एक नहि।
‘रसानां समूहो रासः।’ अर्थात् रसक समूह रास अछि-से एकर सैद्धान्तिक परिभाषा अछि । एकरहि स्पष्टीकरण आ व्याख्यायित करैत श्रीहनुमान प्रसाद पोद्दारजीक कहनाम छनि- ‘जिस दिव्यक्रीड़ा मे एक ही रस अनेक रसों के रूप में होकर अनंत-अनंत रसका समास्वादन करे, एक रस ही रससमूह के रूप में प्रकट होकर स्वयं आस्वाद्य-आस्वादक, लीला, धाम और विभिन्न आलम्बन एवं उद्दीपन के रूप मे क्रीड़ा करे-उसका नाम रास है।’ (5)
जगदीशचन्द्र माथुर रासकेँ मण्डलाकार नृत्य-अभिनय कहैत छथि जकर केन्द्रीय पात्र कृष्ण आ मण्डलीय पात्र ब्रजवनिता लोकनि होइत छलीह ।(6)रास शब्दक शब्दकोशीय स्थापना दैत वामन शिवराम आप्टे ‘संस्कृत-हिन्दी शब्दकोश’मे रास शब्दक अर्थ दैत छथि-एक प्रकार का नाच जिसका अभ्यास कृष्ण और गोपिकाएँ करती थीं, कृष्ण और वृन्दावन की गोपिकाओं का वर्तुलाकार नाच । (7)
एकटा अन्य लक्षणक अनुसार एक-दोसरक कंठमे बाँहि द’क’ त’ कखनो एक-दोसरक हाथ पकड़ि नर्तक-नर्तकी लोकनिक मण्डलाकार नृत्यकेँ रास कहल जाइछ-
नटैर्गृहीतंकण्ठीनामन्यो{न्यात्तकराश्रियम्।
नर्तकीनां भवेद्रासो मण्डलीभूय नर्तकम्।। (8)
गौड़ीय वैष्णावाचार्य श्रीसनातन गोस्वामीक अनुसार परम (आलैकिक) नित्य रसक समूह रास थिक- रासः परमरसकदम्बमयः इति यौगिकार्थः। (9)
एकर बाद ‘लीला’केँ देखल जाय। वामन शिवराम आप्टे एकर अर्थ खेल,क्रीड़ा, विनोद, आनंद, प्रीतिविषयक मनोविनोद, प्रभृति देने छथि ।(10)श्रीवल्लमाचार्य अपन सुबोधिनी टीकाक तृतीय स्कन्ध (श्रीमद्भागवत महापुराण) मे लीलाक व्याख्या करैत छथि-‘लीलानाम् विलासेच्छा,कार्यव्यतिरेकेण कृति मात्रम् ।’ उज्ज्वलनीलमणिक रचयिता श्रीरूपगोस्वामी लीलाकेँ परिभाषित करैत कहैत छथि-‘प्रियानुकरणं लीला रम्यैर्वेशक्रियादिभिः’-मनोहर वेष, क्रियादि सँ प्रिय केर अनुकरण लीला अछि।(11) एकरहि व्याख्यारूप स्वयं श्रीरूपगोस्वामी लिखैत छथि-‘‘अप्राप्तवल्लभसमागमनायिकायाः सख्याः पुरोऽत्र निजचित्तबिनोद्बुद्ध्या । आलापवेशगतिहास्य विलोकनाद्यैः प्राणेश्वरानुकृतिमाकलयन्ति लीलाम् ।’
श्रीमद्भागवतक विश्वप्रसिद्ध टीकाकार श्रीधरस्वामी रासपंचाध्यायीक मंगलाचरण मे रास केँ ‘लीला’ कोटि मे राखि एकरा कंदर्पविजय लीला कहैत छथि-
ब्रह्मादिजयसंरूढ़दर्पकन्दर्प दर्पहा ।
जयति श्रीपतिर्गोपीरासमण्डलमण्डितः।। (12)
एकटा आओर लक्षणक अनुसार रसक समूहकेँ रास आ एहन रसमयीक्रीड़ाकेँ रासलीला कहल जाइछ-
‘रसानां समूहो रासस्तन्मयी क्रीड़ा रासक्रीड़ा’ (13)
किछु विद्वानक मत छनि जे ऋग्वेद (3/3/55-14) मे सेहो रासलीलाक उल्लेख अछि। मुदा स्पष्टरूपेँ रासलीलाक वर्णन पुराणमे प्राप्त होइत अछि । महाभारतक परिशिष्ट ‘हरिवंश’ (विष्णुपर्व 20/24-35) मे सर्वप्रथम शरदकालीन रासलीलाक वर्णन अछि । तत्पश्चात् सबसँ प्राचीन पुराण विष्णुपुराण (अंश 5, अध्याय-13), ब्रह्मपुराण (अध्याय-189), पद्मपुराण (उत्तरखंड, अध्याय-27), ब्रह्मवैवर्तपुराण (कृष्णजन्म खंड, अध्याय-52, 53, 66) मे सेहो रासलीलाक वर्णन अछि।
संस्कृत नाटक आ काव्य ग्रंथ-बालचरित (भास), हर्षचरित (बाणभट्ट),शिशुपाल बध (माघ), गोपालचम्पू (श्रीजीव गोस्वामी), गोविन्दलीलामृतम् (श्रीकृष्णदास कविराज गोस्वामी) प्रभृतिमे सेहो रासलीलाक वर्णन अछि । रास आ लीलाक फराक-फराक अस्तित्व, गुण, चरित्र आ व्याख्याक अछैत दुनूकेँ एकहि कोना कहल जा सकैछ । श्रीमद्भागवत महापुराणक दशम स्कन्धक 29 सँ 33म अध्याय धरिकेँ रासपंचाध्यायी कहल जाइछ । एहि पाँचहुँ अध्यायक अंतमे ‘रासक्रीड़ा’ शब्द आ पंचाध्यायीक पहिल अध्याय (29म अध्याय) हेतु हिन्दीमे ‘रासलीला का आरंभ’ लिखल गेल अछि । जँ रास आ लीला समानार्थक होइत त’ ‘रासलीला’ पद मे पुनरावृत्ति दोष होइत देखि महर्षि वेदव्यास प्रणीत एहि महापुराणक विद्वान अनुवादक-सम्पादक लोकनि द्वारा ‘रासलीला’ पद नहि लिखल जाइत ।
‘रासक’ आ ‘रास’ सेहो समानार्थक नहि भ’ सकैछ । नाट्यशास्त्रनुसार‘रासक’ एकटा विनोद प्रधान उपरूपक अछि जकर नायक मूर्ख मुदा नायिका विदुषी होइछ । ई एक अंकक पाँचपात्रीय नृत्यप्रधान उपरूपक अछि । मुदा ‘रास’क नायक संगीत-नृत्य-अभिनयादि दक्ष (कृष्ण) छथि । एकर मण्डलाकार नृत्य, शास्त्रीय आ ध्रुवपदक गायन, आदि एकटा प्रमुख विशेषता अछि । ‘रास’क नायिका (गोपिका) लोकनि सेहो नृत्य-संगीत-अभिनयादि मे दक्षा होइत छलीह, तेँ ने कृष्णक वंशीवादन सुनि सम्मोहित भ’कृष्ण-मिलन आ कृष्णान्वेषण हेतु उपस्थित होइत छलीह ।(14)
डा. दशरथ ओझाक कथन-‘रास संस्कृत भाषा नहि देशी भाषाक अछि’, सँ असहमत भेल जा सकैए । ‘रास’क विस्तारपूर्वक चर्च श्रीमद्भागवत मे भेल अछि । भारतीय परम्परानुसार श्रीमद्भागवतकेँ पाँच हजार वर्ष पुरान होयबाक चाही ।(15) एहिए ग्रंथक दशम स्कन्धमे अध्याय 29 सँ 33 धरि (रासपंचाध्यायी)क प्रत्येक अध्यायक अंत करबाकालक वाक्य मे ‘रास’शब्दक उल्लेख अछि । 33म अध्यायमे 5 ठाम ‘रास’ शब्द आयल अछि-रासक्रीड़ा (16), रासोत्सवः(17) रासमण्डल(18), रासपरिश्रान्ता(19) आ रासगोष्ठ्याम (20) । ‘रास’ शब्दकेँ महर्षि वेदव्यास द्वारा प्रयोगाधिक्यसँ कोना कहल जाय जे ई संस्कृत भाषाक शब्द नहि । सातम शताब्दीक नाटककार भट्टनारायण अपन ‘वेणीसंहार’ नामक संस्कृत नाटकमे ‘रास’ शब्दक चर्च आ उपयोग सेहो कएने छथि । (21)
शाब्दिक रूपसाम्यक कारणेँ ‘रास’ केँ ‘रासो’ संग नहि जोड़ल जा सकैछ । रासो वीरगाथात्मक काव्य अछि जे कि साहित्यिक प्रबंध रूप मे आ वीरगीत (वैलेड्स)क रूप मे उपलब्ध अछि। यथा-खुमानरासो, बीसलदेवरासो,पृथ्वीराजरासो प्रभृति। किछु विद्वान ‘रासो’क सम्बन्ध ‘रहस्य’सँ जोड़ैत छथि मुदा आचार्य रामचन्द्र शुक्लक अनुसार- ‘बीसलदेव रासो में काव्य के अर्थ में ‘रसायण’ शब्द बार-बार आया है। अतः हमारी समझ में इसी ‘रसायण’ शब्द से होते-होते ‘रासो’ हो गया है । (22)
अभिप्राय एतबे जे रासो वीरगाथा अछि जाहि मे मुख्य छन्द कवित्त, दूहा,तोमर, त्रेटक, गाहा, आर्या प्रभृति अछि । रासोक ई तत्व सब ‘रास’मे त’नहिए अछि संगहि ‘रास’ वीरगाथा रूपक सेहो नहि अछि तेँ ‘रास’ आ‘रासो’क साम्य सेहो निरर्थके सन अछि । दुनूक कथावस्तु आ तकर चरित्र सेहो दू प्रकारक, दू कोटिक आ दू स्तरक अछि । खुमानरासोमे खुमानक 24युद्धक वर्णन अछि । कालभोजक बाद खुमान चित्तौड़क गद्दी पर बैसल । ओही समय मे बगदादक खलीफा अलमामूँ चढ़ाई कएलक । चित्तौड़क रक्षा हेतु मारिते रास राजा आबि गेल । बीसलदेव रासोमे अजमेरक चौहान राजा बीसलदेव मुसमानक विरुद्ध कएक टा युद्ध कएल, दिल्ली आ हाँसीक प्रदेशकेँ अपना राज्यमे मिलाओल तकरे सभक वर्णन अछि । पृथ्वीराज रासोमे आबूक यज्ञकुंडसँ चारिटा क्षत्रिय कुलक उत्पत्ति आ चौहानक अजमेरमे राजस्थानसँ पृथ्वीराजकेँ पकड़य धरिक विस्तारपूर्वक वर्णन अछि । मुदा रासक कथावस्तु अछि- कृष्णक वंशीवादन, वंशीध्वनिसँ विमुग्धा-संगीतमर्मज्ञा गोपिकालोकनिक अभिसार, कृष्णक संग गपशप, राधाक संग अन्तर्धान, पुनः प्राकट्य, गोपीलोकनि द्वारा वसनासन पर बैसब,गोपीलोकनिक कूटप्रश्नक उत्तर, रासनृत्य, क्रीड़ा, जलकेलि, वनविहार आदि। कहल जा सकैए जे ‘रासो’ आ ‘रास’ दूनूक कथावस्तु मे कोनहु स्तरसँ मिलान नहि अछि तेँ एहि दुनूकेँ एकरूप मानब भ्रामक अछि । डा. दशरथ ओझाक भाषा-वैज्ञानिक चेतना ओ आग्रह पर शंका त’ कएले जएबाक चाही जे मैथिलीक प्रतिए ‘हिन्दी की एक शाखा’,(23) ‘प्राचीन मैथिली भाषा पूर्वी हिन्दी का एक रूप है’,(24) उमापति मिश्र का यह नाटक(पारिजात-हरण) संस्कृत और हिन्दी मिश्रित शैली का सर्वप्रथम प्रमाण है । इस नाटकमे वार्तालाप की भाषा संस्कृत है किन्तु समस्त गीत हिन्दी में लिखे गए हैं,(25)प्रभृति धारणा रखने छथि ।
डा. हजारीप्रसाद द्विवेदीक कथन-‘भागवत परम्पराक रास शरदपूर्णिमाकेँ आ गीतगोविन्द परम्पराक रास वसंतमे भेल’- सेहो भ्रामक लगैए । सम्पूर्ण कृष्ण-साहित्य मे एकहि टा शारदीय पूर्णिमाक महारासक चर्च भरल अछि । वसंतकालीन जाहि ‘रास’ केर उल्लेख द्विवेदीजी करैत छथि से वस्तुतः‘विहार’ कोटिमे अबैत अछि ‘रास’ कोटि मे नहि । रास आ विहार दुनूक दू अर्थ ओ अभिप्राय । क्रीड़ा आ मनोविनोदक तत्व प्रायः उभयनिष्ठ मुदा रासमे नृत्य-संगीत-अभिनय प्रभृति तत्वक आवश्यक उपस्थिति रहैछ जकर कि विहारमे प्रायः अभाव सन किंवा अल्पता सन । रासक अपेक्षा विहारमे मर्यादाबन्धन अपेक्षाकृत बेसी शिथिल । तेँ त’ एकरा विहार-लीला सेहो कहल जाइछ । (26) जयदेव 12म शदीक उत्तरार्द्धक कवि छथि जे राजा लक्ष्मणसेन (1180-1206 ई.)क राजसभाक कवि रूपमे ख्यात छलाह । अपन गीत गोविन्दमे विहारक वर्णनक क्रममे एकाध ठाम ‘रासरसे’ (27),‘रासोल्लास’ (28)प्रभृति शब्दसँ रासक संकुचित संकेत कएने छथि । महाप्रभु श्रीचैतन्यदेव मतानुयायी गौड़ीय वैष्णवाचार्य लोकनि एकटा सीमाधरि वैधी विहारकेँ रासक प्रभेद मानने छथि । त’ ताहि आधार पर श्रीप्रेमदास शास्त्रीक स्थापनासँ सहमत होइत एतबा मानल जा सकैछ जे भक्तकवि विल्वमंगल रचित‘श्रीकृष्णकर्णामृत’ एवं महाकवि जयदेव कृत ‘गीत-गोविन्द’मे रासक गायन भेल अछि । (29) तथापि एतबा आधार पर रासक पृथक परम्परा कोना कहल जा सकैत अछि । रास आ विहारमे तात्विक अंतरक अछैत ओकर आंशिक समानताक कारणे जँ रास-गायनक ब्याजेँ कोनहु पृथक परम्पराकेँ स्वीकार कएल जाय तँ ‘नित्यरास’क अतिरिक्त शरद महारास, कार्तिक महारास,बसन्त रास प्रभृति परम्पराकेँ स्वीकार कएल जा सकैछ ।
व्रज-साहित्यक किछु आधुनिक विद्वान लोकनि रासलीलाक मंचीय रूपकेँ रासाभिनय आ कि रासानुकरण कहब बेसी समीचीन बूझैत छथि । अभिप्राय छनि जे कृष्णकालक बाद रासानुरूप समस्त उद्योग रासाभिनय अछि । जेँ कि पूर्वहिसँ चलि आबि रहल शब्द ‘रासलीला’क प्रयोग होइत रहल तेँ एकरे प्रचलन रहि गेल ।
एतेक रास उपलब्ध सामग्री आ साक्ष्यक आधार पर एतबा त’ अवश्ये कहल जा सकैछ जे रास, रासक आ लीला समानार्थक नहि अछि।
संदर्भ-संकेत
1- श्रीमद्भागवत महापुराण - 10/21/5
2- मैथिली नाटक ओ रंगमंच (मै-अ-, पटना) - पृ--43
3- ’’ ’’ ’’ ’’ ’’ - पृ--44
4- ’’ ’’ ’’ ’’ ’’ - पृ--44
5- श्रीमद्भागवत महापुराण - 10/33/40म श्लोकक व्याख्या,
6- परम्पराशील नाट्य, (ज-च- माथुर) - पृ--24
7- संस्कृत-हिन्दी शब्दकोष (वा-शि- आप्टे) - पृ--921,
8- श्रीमद्भागवत महापुराणक वैष्णवतोषणी टीका
9- वृन्दावन संदेश (सं--प्रेमदास शास्त्री) - 18/1
10- संस्कृत-हिन्दी शब्दकोष (वा- शि- आप्टे) - पृ--946
11- उज्ज्वलनीलमणि (श्रीरूप गोस्वामी), अनुभाव प्रकरणम्-28,
12- वृन्दावन संदेश (सं-- प्रेमदास शास्त्री)- 18/1
13- ’’ ’’ ’’ ’’ ’’ - पृ--18/1
14- श्रीमद्भागवत महापुराण - 10/29
15- संस्कृत साहित्य का इतिहास (आ- ब- विद्याभूषण), पृ--89
16- श्रीमद्भागवत महापुराण - 10/33/2
17- ’’ ’’ ’’ - 10/33/3
18- ’’ ’’ ’’ - 10/33/6
19- ’’ ’’ ’’ - 10/33/15
20- ’’ ’’ ’’ - 10/33/16
21- वेणीसंहार (भट्टðनारायण) - 1/21-
22- हिन्दी साहित्य का इतिहास (रामचन्द्र शुक्ल) पृ--35
23- हिन्दी नाटकः उद्भव और विकास- पृ--52
24- हिन्दी नाटकः उद्भव और विकास- पृ--53
25- हिन्दी नाटकः उद्भव और विकास- पृ--48
26- श्रीगोविन्द लीलामृतम् (कृष्णदास कविराज गोस्वामी)) 14म सर्ग,
27- गीत गोविन्द (जयदेव) - 1/416
28- गीत गोविन्द (जयदेव) - प्रथम सर्गक अंतिम श्लोक
29- वृन्दावन संदेश (सं- - प्रेमदास शास्त्री)


text:
भिखारिन-हिन्दीसँ अनुवादित कथा- लेखक*रवींद्रनाथ टैगोर अनुवादक -रोशन कुमार मैथिल
अनुवादक -रोशन कुमार मैथिल
अन्हरी प्रतिदिन मन्दिरक दुआरिपर जा ठाढ़ होइत छली, दर्शन के निहार बाहरि निकलैत छल तँ ओ अपन हाथ पसारि दैत छली आ नम्रताक संग कहैत छली जे - बाबूजी, अन्हरीपर दया कयल जाउ।
ओ जानै छली जे मन्दिरमे आबऽ वला सहृदय आ श्रध्दालु होइत छथि। ओकर ई अनुमान असत्य नञि छल। आबऽ-जाय वला दू-चारि पाइ ओकरा हाथपर राखियो दैत छला। अन्हरी हुनका लोकनिकेँ आशीष दैत छली आ हुनका लोकनिकेँ सहृदयताकेँ सराहना करैत छली। स्त्री लोकनि सेहो ओकरा खोइछामे कनी मनी अन्न दऽ जायल करैत छली।
भोरसँ साँझ धरि ओ एहि प्रकारे हाथ पसार ठाढ़ रहैत छली। एकरा बाद ओ मने मन भगवानकेँ प्रणाम करैत छली आ अपन लाठीक मदतिसँ झोपड़ीक बाट दिस विदा भऽ जाइत छली। ओकर झोपड़ी नगरिसँ बाहरि छल। बाटमे ओ सेहो याचना करैत जाइत छली, ओना राह-बटोही लोकनिमे बेसी संख्या श्वेत वस्त्र वलाकेँ होइत छल, जे पाइ देबाक बदला दबारि दैत छल। तखनो अन्हरी निराश नञि होइत छली आ ओकर याचना बराबर चलैत रहैत छल। झोपड़ी धरि पहुँचैत पहुँचैत ओकरा दू चारि पाइ आरो भेट जाइत छल।
झोपड़ीक लग पहुँचैत देरी एक गोट दस बरख लड़का कूदैत फानैत ओकरासँ चिपटि जाइत छल। अन्हरी टटोलबाक बाद ओकर माथकेँ चूमैत छली।
बच्चा के अछि? केकर अछि? कतऽ सँ आयल? एहि बातसँ कोनो परिचय नञि छल। पाँच बरख भेल पास-पड़ोसक लोक ओकरा एसगर देखने छल। एहि क्रममे एक दिन साँझक समय लोक सभ ओकर कोरामे एक गोट नेनाकेँ देखलक , ओ कानि रहल छल, अन्हरी ओकर मुख चूमि-चूमि कऽ ओकरा चुप करेबाक प्रयास कऽ रहल छली। ई कोनो असाधारण घटना नञि छल, अत: क्यौ नञि पूछलक जे बच्चा केकर अछि। ओहि दिनसँ ई बच्चा अन्हरीक लग रहैत छल आ खुश छल। ओकरा ओ अपनासँ नीक नीकुति भोजन करबैत छल आ पहिरबैत छल।
अन्हरी अपन झोपड़ीमे एक गोट हाण्डी गाड़ि कऽ रखने छली। साँझक समय जे किछऊ माङि कऽ ओन आनैत छल तकरा ओहिमे धऽ दैत छल आ कोनो वस्तुसँ ओकरा झापि दैत छल। कारण दोसर व्यक्तिक नजरि एहिपर नञि पड़ै। भोजन लेल अन्न बड़ बेसी भेट जाइत छल। ओहिसँ ओ काज चलबैत छली। पहिने नेनाके ँ पेट भरि खूआ दैत छली तकर बाद अपने खाइत छली। रातिकेँ ओ बच्चाकेँ अपना छातीसँ लगा पड़ल रहैत छली। भोर होइ देरी ओकरा खूआ पिया मन्दिरक दुआरिपर जा ठाढ़ होइत छली।
2
काशीमे सेठ बनारसीदास बहुत प्रसिध्द व्यक्ति छथि। धिया पुता लोकनि हुनका कोठीसँ परिचित अछि। बहुत पैघ देशभक्त आ धर्मात्मा छथि। धर्ममे हुनकर बड़ बेसी सुचि छनि। दिनक बारह बजे धरि सेठ स्नान-ध्यानमे संलग्न रहैत छला। कोठीपर सदिखन भीड़ लागल रहैत छल। कर्जक इच्छुक सभ तँ आबिते छला, मुदा एहन व्यक्ति लोकनिक सेहो ताता लागल रहैत छल जे अपनी पूञ्जी सेठजीक लग धरोहरक रूपमे राखऽ आबैत छला। सैकड़ो भिखारी अपन जमा-पूञ्जी एहि सेठजीक लग जमा कऽ जाइत छल। अन्हरीकेँ सेहो ई बात बूझल छल, मुदा नञि जानि एखन धरि ओ अपन कमाइ एतऽ जमा करेबामे किया हिचकिचा रहल छली।
ओकरा लग बेसी टाका भऽ गेल छल, हाण्डी लगभग पूर्ण तरहे भरि गेल छल। ओकरा शंका छल जे क्यौ चुरा नञि लय। एक दिन साँझक समय अन्हरी ओहि हाण्डीकेँ उखाड़लक आ अपन फाटल आंचरमे नूका सेठजीक कोठीपर पहुँचल।
सेठजी बही-खाताक पेजकेँ उनटि पुनटि रहल छला, ओ पूछलनि- की गे बुढ़िञा?
अन्हर हाण्डी ओकरा आगामे सरकार देलक आ डरैत डरैत कहलक- सेठजी, एकरा आहाँ अपन लग जमा कऽ लियऽ, हम अन्हार, अपाहिज कतऽ एकरा राखने खूरब।
सेठजी हाण्ड दिस देखलनि आ कहलनि जे एहिमे की अछि?
अन्हरी उत्तरि देलक- भीख माङि-माङि अपन नेना लेल दू चारि टाका जमा केलौ अछि, अपना लग रखबामे डर होइत अछि, कृपया एकरा अहाँ अपना कोठीमे राखि ली।
सेठजी मुंशी दिस संकेत करैत कहलनि- खातामे जमा कऽ दियौ। फेरो बुढ़ियासँ पूछा-तोहर नाम की अछि?
अन्हरी अपन नमा बतेलक, मुंशी नकद गिन कऽ ओकरा नामसँ जमा कऽ लेलनि आ ओ सेठजीकेँ आशीर्वाद दैत अपन झोांड़ीमे चलि गेली।
3
दू बरख बहुत सुखक संग बीतल। एकर पश्चात एक दिन लड़काकेँ ज्वर आबि गेल। अन्हरी दवा-दारू केलक, झाड़-फूंकसँ सेहो काम लेलक, टोना-टोटकाक परीक्षा के लक, मुदा सम्पूर्ण प्रयत्न व्यर्थ सिद्ध भेल। लड़क ाक दशा दिन-प्रतिदिन खराब होाइत गेल। अन्हरीक ह्दय टूटि गेल। निराश भऽ गेल। ओना फेरो ध्यान आयल जे सम्भवत: डॉक्टरक इलाजसँ लाभ भऽ जाय। ई विचार आबैत देरी ओ खसैत पड़ैत सेठजीक कोठीपर आयल। सेठजी उपस्थित छला। अन्हरी कहलक- सेठजी हमर जमा-पूञ्जीमेसँ दस-पाँच गोट टाका भेट जाय तँ बड़ कृपा होयत। हमर बच्चा मरि रहल अछि, डॉक्टरकेँ दिखायब।
सेठजी कठोर स्वरमे कहलनि जे - कहन जमा पूञ्जी? के हन टाका? हमरा लग के करो कोनो पाइ जमा नञि अछि।
अन्हरी कानैत कानैत उत्तर देलक- दू बरख भेल हम अहाँ लग अपन धरोहन राखि गेल छलौ। दऽ देब तँ बड़ पैघ दया होयत।
सेठजी मुनीमक दिस रहस्यमयी दृष्टिसँ देखैत कहलनि- मुंशीजी, कनी देखु तँ, एकरा नामपर कोनो पूञ्जी जमा अछि की? तोहर नाम की छियौ गै?
अन्हरीक जानमे जान आयल। आशा बन्हायल। पहलि उत्तर सुनि ओ सोचली जे सेठ बैमान अछि, मुदा आब सोचऽ लागली जे सम्भवत: ओकरा ध्यान नञि रहल होयत। एहन धर्मी व्यक्ति भला झूठ बाजि सकैत अछि? ओ अपन नाम बता देलक। उनटि-पुनटि कऽ देखल गेल। फेरो कहलक- नञि तँ। एहि नामपर कोनो टाका जमा नञि अछि।
अन्हरी ओतहि जमि कऽ बैसल रहली। ओ कानैत कानैत कहलनि- सेठजी, परमात्माक नाम पर, धर्मक नाम पर, किछु दऽ दियऽ।हमर बच्चा जीब जायत। जीवन-भरि आहाँक गुण गायब।
मुदा पाथरमे जोंक नञि लागल। सेठजी तमसाइत कहलनि- जेमे की नौकर सभकेँ बजबियौ।
अन्हर लाठीक दमपर ठाढ़ भऽ गेली आ सेठजीक दिस मुंह ताकैत बजली- चलू भगवान आहाँक बड़ बेसी दय। आ ओ अपन झोपड़ी दिस चलि देलक।
ई आशीष नञि छल अपितु एक दुखहारिणक शाप छल। बच्चाक दशा बिगड़ैत गेल। दवा-दारू भेबे नञि कयल। तखन लाभ कियक होइतै। एक दिन ओकर अवस्था चिन्ताजनक भऽ गेल। प्राण बचब कठिन भऽ गेल। ओकरा बचबाक आश अन्हरी सेहो छोड़ि देने छली। सेठजीपर रहि-रहि कऽ ओकर तामश आबैत छल। एते धनी व्यक्ति अछि। दू चारि टाका दऽ दैतै तँ भऽ जायतै ओकर। हम ओकरासँ दान तँ नञि माङि रहल छला। अपना जमा कयल टाका माङबा लेल गेल छलौ। सेठजीसँ ओकर घृणा भऽ गेल।
बैसल बैसल ओकरा कि छु ध्यान आयल। ओ अपन बच्चाकेँ कोरामे उठा खसैत पड़ैत सेठजीक लग पहुँचली आ हुनका दुआरिपर धरना दऽ बैस गेली। बच्चाक शरीर ज्वरसँ भभकि रहल छल आ अन्हरीक कलेजा सेहो।
एक गोट नौकर कोनो कामसँ बाहर आयल। अन्हरीकेँ बैसल देख ओ सेठजीकेँ सूचना देलक। सेठजी आज्ञा देलनि जे ओकरा भगा देल जाय।
नौकर अन्हरीसँ चलि जेबा लेल कहलक, मुदा ओ ओहि स्थानपरसँ नञि हिलली। मारबाक डर देखेलक, मुदा ओ टससँ मस नञि भेल। ओ फेरो अन्दर जा कहलक जे ओ नञि जा रहल अछि।
सेठजी स्वयं बाहर एला। देखैत देरी चिह्न गेला। बच्चाकेँ देख हुनका बड़ बेसी आश्चर्य भेल जे ओकर शक्ल-सूरत हुनकर मोहनसँ बड़ बेसी मिलैत जुलैत अछि। सात बरख भेल तखन मोहन कोनो मेलामे हरा गेल छल। ओकर बहुत ताका हारि कयल गेल, मुदा ओकर कोनो पता नञि चलल। हुनका मोन पड़ल जे मोहनक जांघपर एक लाल रंगक चिन्ह छल। एहि विचारकेँ आबैत देरी ओ अन्हरीक कोराक बच्चाक जांघ देखलनि। चिन्ह अवश्य छल, मुदा पहिनेसँ किछु पैघ। हुनका विश्वास भऽ गेल जे ई बच्चा हुनकर छनि। तुरन्त ओकरा छीन ओ अपन कलेजासँ बच्चाकेँ लगा लेलनि। देर बुखारसँ तपि रहल छल। नौकरकेँ डाक्टर आनबा लेल पठौलनि आ अपने स्वयं घरक अन्दर चलि देलनि।
अन्हरी ठाढ़ भऽ गेल आ चिकरऽ लगली- हमर बच्चाकेँ नञि लऽ जाउ, हमर टाकातँ हजम कऽ गेलौ आब की हमर बच्चा हमरासँ छीनब।
सेठजी बहुत चिन्तित भेला आ कहलनि जे बच्चा हमर अछि। यैह बच्चा अछि जे सात बरख पहिने कतौ हेरा गेल छल आब भेटल अछि। आब एकरा कतौ नञि जाय देब। लाख प्रयास कऽ एकर प्राण बचायब।
अन्हरी जोरसँ ठहाका लगेलनि- तोहर बच्चा अछि, एहि लेल लाख प्रयास कऽ ओकर बचायब। हमर बच्चा रहितै तँ ओकर मरि जायब दैतौ, की? ईहो कोनो न्यास अछि। एतेक दिन धरि खून-पसीना एक कऽ ओकरा पोसलौ अछि। हम ओकरा अपन हाथसँ नञि जाय देब।
सेठजीक दशा अजीब छल। किछु केनेसँ बात नञि बनि रहल छलनि। किछु काल ओ चुपचार ठाढ़ रहला फेरो मकानक अन्दर चलि गेला। अन्हरी किछु समय धरि ठाढ़ कानैत रहली फेरो अपन झोपड़ी दिस चलि देलक।
दोसर दिन भोरमे भगवानक कृपा भेल वा दवाइ जादू सन प्रभाव देखेलक। मोहनक बुखार उतरि गेल। होश एबापर ओ आँखि खोललक तँ सभसँ पहिल शब्द ओकरा मुँहसँ निकलल माँ।
चहुंओर अपरिचित शक्ल देख ओ अपन आखि फेरो बन्न कऽ लेलक। ओहि समयसँ ओकर बुखरा फेरोसँ बेसी होयब प्रारम्भ भऽ गेल। मां-मां केर रट लागल छल। डॉक्टर लोकनि सेहो जवाब दऽ देलनि। सेठजीक हाथ पैर फू लि गेल। हुनका चहुुओर अन्हार देखइ देबऽ लगलनि।
की करी एक गोट बच्चा अछि। एतेक दिनक बाद भेटबो कयल तँ मृत्यु ओकरा अपना मुट्ठिमे दबा रहल अछि। एकरा कोनो बचाबी?
अचानक हुनका अन्हरीक ध्यान आयल। पत्नीकेँ बाहर पठौलनि जे देखु जे ओ एखन धरि ओ दुआरिपर नञि बैसल होइञ मुदा ओ ओतऽ कहाँ छल? सेठजी फिटन तैयार करौलनि आ बस्तीसँ बाहर ओकरा झोंपड़ीपर पहुँचलनि। झोपड़ी बिना केबाड़क छल। अन्दर गेला। देखलनि एक गोट फाटल-पुरान टाटपर अन्हरी पड़ल अछि। ओकरा आँखिसँ नोर बहि रहल अछि। सेठजी आस्तेसँ ओकर हिलेलनि। ओकर देह सेहो आगिक भाँति तपि रहल छल।
सेठजी कहलनि-बुढ़िया! तोहर बच्चा मरि रहलौ अछि। डॉक्टर सेहो निराश भऽ गेल अछि। रहि रहि ओ तोरा चिकरि रहल छौ। आब तूही ओकर प्राण बचा सकै छ:। चल आ हमर...नञि नञि तु अपन बच्चाक जान बचा ले।
अन्हरी उत्तर देलक - मरैत अछि तँ मरऽ दियौ। हम सेहो मरि रहल छी। हम दुनू स्वर्ग-लोकमे फेरोसँ मां-बेटाक तरहे मिल जायब। एहि लोकमे सुख नञि अछि। ओतऽ हमर बच्चा सुखमे रहत। ओतऽ ओकर सुचारू ढ़गसँ सेवा-सुश्रूषा करब।
सेठजी कानऽ लगला। आइ धरि ओ किनको सोझामे माथ नञि झूकेने छला। ओना एखन ओ अन्हरीक पैरपर खसि पड़ला आ कानैत कानैत कहलनि- ममाताक राख राखि ले। तु हु तँ ओकर माँ छ: चल, तोरा जेबासँ ओ बचि जायत।
ममता शब्द अन्हरीकेँ विकल कऽ देलक। ओ तुरन्त कहलक - ठीक अछि चलु।
सेठजी सहारा दऽ ओकरा फिटनपर बैसौलक। फिटन घरक दिस दौड़ऽ लागल। ओहि समय सेठजी आ अन्हरी भिखारिन दुनूक दशा एक छल। दुनू केर ई इच्छा छल जे शीघ्र-सँ-शीघ्र अपन नेना लग पहुँचि जाय।
कोठी आबि गेल। सेठजी सहारा दऽ अन्हरीकेँ उतारि अन्दर लऽ गेला। भीतर जा अन्हरी मोहनक माथपर हाथ फेरलनि। मोहन पहचानि गेल जे ई ओकर मायक हाथ अछि। ओ तुरन्त आँखि खोलि देलक आ ओकरा अपना लगमे ठाढ़ देख कहलक-मां, तु आबि गेलऽ।
अन्हरी भिखारिन मोहनक सिरौहनामे बैस गेला आ ओ मोहनक माथ अपना कोरामे राखि लेलनि। हुनका बड़ बेसी सुखक अनुभव भेलनि आ ओकरा कोरामे तुरन्तमे सुति गेल।
दोसर दिनसँ मोहनक दशा नीक होबऽ लागल। दस-पन्द्रह दिनमे ओ बिल्कुल स्वस्थ भऽ गेल। जे काम हकीमक जोशान्दा, वैद्यक पुड़िया आ डॉक्टर लोकनिक मिक्सचर नञि कऽ सकय से ओहि अन्हरीक स्नेहमयी सेवा पूरा कऽ देलक।
मोहनक पूर्ण तरहे स्वस्थय भऽ जेबापर अन्हरी विदा माङलक। बहुत-किछु कहला-सुनबाक बादो जखन ओ ओ हुनका लग रहबा लेल तैयार नञि भेल तखन विवश भऽ हुनका विदा करऽ पड़ल। जखन ओ चलऽ लागल तँ सेठजी टाकाक एक गोट झोरी ओकरा हाथमे दऽ देलनि। अन्हरी पता केलक जे एहिमे की अछि?
सेठजी कहलनि जे -एहिमे तोहर धरोहर अ,ि तोहर टाका। हमर ओ अपराध।
अन्हरी बात काटि कऽ कहलनि- जे ई टाका तँ हम तोहरे मोहन लेल संग्रह केने छल। ओकरे दऽ देब।
अन्हरी झोरी छोड़ि देलक आ लाठी टेकै त चलि देलक। बाहर निकलि कऽ ओ फेरो ओ ओहि घरक दिस आँखि उठा देखलक। सेठक नेत्रसँ नोर बहि रहल छल, मुदा ओ एक गोट भिखारिन हेबाक बाद ओहि सेठसँ महान छली। एहि समय सेठ याचक छला ओ दाता छली।


text:
इमरान खान
इमरान खान नियाजी उर्दू: عمران خان نیازی (जन्म २५ नवम्बर १९५२) एक सेवानिवृत्त पाकिस्तानी क्रिकेटर आ राष्ट्रीय स्तरक राजनेता छी ।[५] ओ पाकिस्तानी आम चुनाव, २०१८में हिनकर पार्टी बहुमतक भोटसँ जितलक ।[६] खान २०१३ सँ २०१८ धरि पाकिस्तानक नेशनल असेम्बलीक सदस्य छल, जे सीट २०१३ के आम चुनावमें जीतने छल । इमरान बीसम सदीके उत्तरार्द्धके दु दशकसभमें अन्तर्राष्ट्रीय क्रिकेट खेल खिलाडी छल आ १९९० के दशकक मध्यसँ राजनीतिज्ञ भऽ गेल ।[७] वर्तमानमें, अपन राजनीतिक सक्रियताके बाद, खान एक धर्मार्थ कार्यकर्ता आ क्रिकेट कमेन्टेटर सेहो छी ।
ख़ान, १९७१-१९९२ धरि पाकिस्तानी क्रिकेट टीमक लेल खेलने छल आर १९८२ सँ १९९२ के समयमे, अन्तराष्ट्रिय कप्तान रहल छल । १९८७ कऽ विश्व कपक अन्तमे, क्रिकेटसँ सन्यास लेलाके बाद, हिनका टीममे शम्मिलित करऽक लेल १९८८ में पुनः बोलाओल गेल । ३९ वर्षक आयुमे खान द्वारा पाकिस्तानक प्रथम आ एकमात्र विश्व कप जीतऽमें अपन टीमक नेतृत्व केनए छल ।[८] ओ टेस्ट क्रिकेटमें ३८०७ रन आ ३६२ विकेटक रेकर्ड बनौने अछि, जे कि हिनका 'आल राउन्डर्स ट्रिपल' हासिल केनिहार विश्व ६ क्रिकेटर सभक श्रेणीमें शामिल करैत अछि
अप्रैल १९९६ में खान द्वारा पाकिस्तान तहरीक-ए-इन्साफ (न्यायक लेल आन्दोलन) नामक एक छोट आ सीमान्त राजनैतिक पार्टीक स्थापना केनए छल आ ओकर अध्यक्ष बनल जकर ओ संसदक लेल निर्वाचित एकमात्र सदस्य छल । हिनका नवम्बर २००२ सँ अक्टूबर २००७ धरि नेशनल असेम्बलीक सदस्यक रूपमे मियावालीक प्रतिनिधित्व केलक । खान द्वारा दुनिया भरिसँ चन्दा एकजुट करि, १९९६ में शौकत खानम मेमोरियल क्यान्सर अस्पताल आ अनुसन्धान केन्द्र आ २००८ में मियावाली नमल कलेजक स्थापनामें मदद केनए छल ।
परिवार, शिक्षा आ व्यक्तिगत जीवन[सम्पादन करी]
क्रिकेट करियर[सम्पादन करी]
कप्तानी[सम्पादन करी]
सेवानिवृत्तिक बाद[सम्पादन करी]
सामाजिक कार्य[सम्पादन करी]
राजनीतिक कार्य[सम्पादन करी]
विचारधारा[सम्पादन करी]
व्यक्तिगत जीवन[सम्पादन करी]
छवि आ आलोचना[सम्पादन करी]
लोकप्रिय संस्कृतिमे[सम्पादन करी]
पुरस्कार आ सम्मान[सम्पादन करी]
खान द्वारा लेखन[सम्पादन करी]
बाह्य जडीसभ[सम्पादन करी]
- पाकिस्तान तहरीक-ए-इंसाफ़, ख़ान का राजनीतिक दल
- इमरान ख़ान - कुलपति, ब्रैडफ़ोर्ड विश्वविद्यालय में मुखपृष्ठ
सन्दर्भ सामग्रीसभ[सम्पादन करी]
- ↑ "#HappyBirthdayIK: PTI Chairman Imran Khan turns 62", DAWN.COM (Dawn), ५ अक्टुबर २०१४, ७ अप्रैल २०१७-कऽ मूल रूप सङ्ग्रहित, अन्तिम पहुँच २२ अक्टुबर २०१६।
|deadurl=प्यारामिटर ग्रहण नै केलक (सहायता)
- ↑ "Imran Khan may take custody of daughter", www.hellomagazine.com।
- ↑ "The tragedy of Sita, heiress entangled in a murky business"।
- ↑ "Politicians list assets at ‘unbelievably’ low values", pakistantoday.com.pk, २१ जून २०१८।
- ↑ "In Imran, Pakistan has a cosmopolitan defender of the faith"।
- ↑ "Imran Khan: Pakistan's Trump?"।
- ↑ "The Pathan Suits: Can Imran Khan Lay A New Path For Pakistan’s Fractured Polity?"।
- ↑ "Imran Khan: From top cricketer to winning politician"।


text:
२०-१०-२०२० | विराटनगर | मैथिली जिन्दाबाद!!!
मोरंग केर प्रमुख जिल्ला अधिकारी (प्रजिअ) कोशहरी निरौला द्वारा रवि दिन सांझ में जारी कएल गेल बयान में कहल गेल जे निषेधाज्ञा के पूर्णिमा केर मध्यरात्रि तक पालन हेबाक चाही। अहि निषेधाज्ञा केर पालन दीपावली एवं छैठ तक कएल जाए से आदेश देने छैथ। विज्ञप्ति अनुसार अहि आदेश के उल्लंघन करनिहार अथवा आदेश के पालन करबाक/ करेबाक कार्य में अवरोध करनिहार के प्रचलित कानून बमोजिम कारबाही होयत।
पिछला साल तक दशमी दीपावली के अवसर पर विभिन्न प्रकार के मनोरंजनक संग मंदिर, शक्तिपीठ, टोल टोल में सामूहिक गतिविधि केर आयोजना कएल जायत छल। कोभीड के बढ़ैत जोखिम केर नियंत्रण के लेल सर्वपक्षीय साथ, सहयोग, अथवा निरंतर सजगता आवश्यक अछि से प्रजिअ निरौला द्वारा जारी विज्ञप्ति में उल्लेख कएल गेल अछि। आदेश के अनुसार, पूजा, प्राथना, भजन, कीर्तन, रथ यात्रा, कलश यात्रा, बलिदान पूजा, मूर्ति पूजा और विस्मृति केर अनुमति नहीं देल जायत। संगे शुभकामना और चाय समारोह केर आदान प्रदान होइ वाला कार्यक्रम सेहो अहि वर्ष आयोजित नै कएल जायत। उदघाटन, प्रशिक्षण, सभा और सम्मेलन पर सेहो प्रजिअ रोक लगा देने अछि। आदेश में स्पष्ट रूप स कहल गेल अछि जे राजमार्ग पर दूर स अबै वला वाहन के अलावा, उक्त अवधि धरि राइत ८ बजे स भोर ५ बजे तक आवतजावत नै हेबाक चाहि से आदेश सेहो जारी केने अछि।
रवि दिन २६५ गोटे में कोरोना पॉजिटिव देखबाक संगे मोरंग में आब संक्रमित के संख्या ६६२४ और विराटनगर में १५४ नयाँ कोरोना के मामला के संग आब टोटल ४२८२ केसेस भेल से प्रदेश १ सामाजिक विकास मंत्रालय जनेने अछि। मंत्रालय के अनुसार मोरंग में रवि दिन तक कोरोना के कारण मृत्यु भेल टोटल ५६ गोटे में स ३१ गोटे विराटनगर के अछि। प्रदेश १ में रवि दिन तक कोरोना संक्रमित के संख्या १३६५६ पहुँच गेल अछि से मंत्रालय जानकारी करेने अछि।


text:
रेणुक पुण्यतिथि 11 अप्रैल, 1977 पर पत्रकार गिरिंद्र नाथ झाक विशेष आलेख
‘कई बार चाहा कि, त्रिलोचन से पूछूँ- आप कभी पूर्णिया जिला की ओर किसी भी हैसियत से, किसी कबिराहा-मठ पर गये हैं? किन्तु पूछकर इस भरम को दूर नहीं करना चाहता हूं। इसलिए, जब त्रिलोचन से मिलता हूं, हाथ जोड़कर, मन ही मन कहता हूं- सा-हे-ब ! बं-द-गी !!- फणीश्वर नाथ रेणु
‘आंखों को वीजा नहीं लगता, सपनों की सरहद नहीं होती, बंद आखों से रोज मैं सरहद पार चला जाता हूं मिलने मेंहदी हसन से।’ – गुलजार
रेणु आ गुलजार, दूनू कए पढ़ैत काल मन परत दर परत खुलए लगैत अछि। हमरा लेल मेरे दूनू शबद-योगी छथि। गुलजार जतए आंखि कए वीजा नहि लगैत..बता रहल छथि, ओतहि रेणु अपन जिला मे रहिकए सेहो दुनिया क गप बता रहल छथि। यहे खासियत अछि दूनू शबद योगी क। दूनू गोटे सीमा कए तोड़ब सीखबैत छथि।
साहित्य क करीब सबटा विधा मे बराबर कलम चलौनिहार रेणु आजुक दिन अर्थात 11 अप्रैल, 1977 कए अनंत क दिस कूच करि गेलाह। ओ भले 33 वर्ष पहिने हमरा सबस दूर चल गेला, मुदा अपन तमाम कृति क कारण ओ आइ सेहो हमरा लेल जीवंत छथि।
मैला आंचल, परती परिकथा, रसप्रिया तीसरी कसम, पंचलाइट जइसन रचना कखन हमर भीतर जा बैसल, हमरा पता नहि चलल। ठीक गुलजार क रूमानियत क भांति, कोल्ड कॉफी क फेन क भांति। रेणु क दुनिया हमरा प्रशांत (मैला आंचल क पात्र) क गहीर मानवीय बेचैनी स जोड़ैत अछि, हीरामन (तीसरी कसम क पात्र) क सहज, आत्मीय आकुलता स जोड़ैत अछि। ओ हमरा एहन राग, रंग, जीवन क सच्चाई स जोड़ैत अछि, जेकर बिना हमरा लेल इ दुनिया अधूरे अछि। अधूरे हम रहि जाइत छी, अधूरे हमर ख्वाब रहि जाइत अछि।
रेणु क दुनिया मे जतए प्रशांत अछि त ओतहि जित्तन सेहो अछि। ठीक गुलजार क चांद क भांति। परती परिकथा क जित्तन ट्रैक्टर स परती तोड़ैत अछि, रेणु असल जिनगी मे कलम स जमीन क सख्ती तोड़ैत छथि। प्राणपुर मे जित्तन परती कए अपन कैमरा क कीमती आंखि स देखि रहल अछि। किसान क लग मे एतबा कीमती आंखि त नहि अछि, मुदा ओकर अपने आंखि काफी किछु देखि लैत अछि। इ किसान आर कियो नहि अपन रेणु छथि।
रेणु क जड़ दूर तक गाम क जिनगी मे पैइसल अछि। ठीक अंगना क चापाकल पर जमल काई (हरियर रंग क, जाहि पर पैर रखैत देरी हम फिसलि जाइत छी..) क भांति। ओ कखनो-कखनो शहर मे सेहो हमरा गाम क आभास करा दैत छथि। । हुनकर मानब छल जे ग्राम समुदाय तथाकथित अपन निरीहता क बावजूद विचित्र शक्ति क उत्सर्जन केलक अछि। ओ संथाली गीत क जरिए कईटा गप कही दैत छलाह। ओ एकटा संथाली गीत क जरिए कहला, जिदन संकु-संगेन , इमिन रेयो-लं सलय-एला। (सुख क जीवन क लेल, एहि ठाम आउ, एहि ठाम तकबाक अछि आ पेबाक अछि…)
रेणु रोज क आपाधापी क छोट-छोट ब्योरा स वातावरण गढ़बाककला जनैत छलाह। अपन ब्योरा, या कहि फिल्ड नोट्स कए ओ नाटकीय तफसील दैत छलाह, ठीक आहि समय मे ओ हमरा सहज आ आत्मीय लगए लगैत छथि।
येह कारण अछि जे ओ त्रिलोचन कए एहि प्रकार स स्मरण करैत छथि- कबीर को पढ़ते समय मेरा मन ‘भाई साधो’ का हो जाता है। फारसी के कवि जलालुद्दीन रूमी का मैंने नाम सुना ही है। अर्थात विद्वानों के लेखों में उद्धृत उनकी पंक्तियों के भावानुवाद को पढ़कर ही रोम-रोम बजने लगते हैं। बंगाल के प्रसिद्ध बाउल गायक लालन फकीर के गीतों को सुनते समय ‘देहातीत’ सुख का परस सा पाया है और त्रिलोचन के सॉनेट पढ़ते समय यह देह यंत्र ‘रामुरा झिं झिं’ बजने लगता है और तन्मय मन को लगता है।त्रिलोचन (जी) को देखते ही हर बार मेरे मन के ब्लैक बोर्ड पर, एक अगणितक असाहित्यिक तथा अवैज्ञानिक प्रश्न अपने-आप लिख जाता है- वह कौन-सी चीज है, जिसे त्रिलोचन में जोड़ देने पर वह शमशेर हो जाता है और घटा देने पर नागार्जुन……………
(‘स्थापना’ मे सितम्बर 1970 मे प्रकाशित ‘अपने-अपने त्रिलोचन’ स लेल गेल अंश)
रेणु क खासियत हुनकर रचना संसार अछि। ओ अपन पात्र आ परिवेश कए एकाकार करब जानैत छथि। रेणु सन महत्वपूर्ण कथाशिल्पी क पत्रकार होएब अपने आप मे एकटा रोचक प्रसंग अछि। ओ अपन रिपोतार्ज क जरिए हिंदी पत्रकारिता कए समृद्ध केलथि अछि। एकांकी क दृश्य पुस्तक मे हुनकर रिपोर्ज कए संकलित कैल गेल अछि। ओ बिहार क राजनीति, समाज-संस्कृति आदि कए लकए पत्रिका क लेल स्तंभ लेखन कैलथि।
चुनाव लीला- बिहारी तर्ज नाम स रेणु क एकटा रपट 17 फरवरी, 1967 कए प्रकाशित भेल छल। ओहि मे ओ लिखने छथि- पत्र और पत्रकारों से कोई खुश नहीं है। न विरोधी दल के लोग और न क्रांगेसजन। एक पत्र को विरोधी दल की सभा में मुख्यमंत्री का पत्र कहा गया। और उसी पत्र के पत्रकार को मुख्यमंत्री के लेफ्टिनेंट ने धमकियां दीं। मुख्यमंत्री को शिकायत है कि पत्रकार उनके मुंह में अपनी बात पहना देते हैं। अ-राजनीतिक लोगों का कहना है कि चुनाव के समय पत्रकारों की पांचों ऊंगलियां घी में रहती हैं…।
रेणु कए एहि रूप मे पढ़ैत काल, जतए सबकिछु बेबाक लगैत अछि, हमरा गुलजार सेहो मन पड़ैए लगैत छथि। रेणु क ठेठ शब्द मे हेरा कए गुलजार स भेंट, एकटा अलग तरहकअनुभव अछि। गुलजार जखन इ कहैत छथि-
कुछ रिश्ते नाम के होते हैं/ रिश्ता वह अगर मर जाये भी/ बस नाम से जीना होता है/बस नाम से जीना होता है/रिश्ते बस रिश्ते होते हैं…।
एकर तुरंत बाद दोसर शबद योगी, सामने आबि जाइत छथि-..हम मने मन मे बुदबुदाइत छी- सा-हे-ब ! बं-द-गी!


text:
सुनील कुमार झा
पटना। एवोन साईकिल ई साल के अंत तक खोलत बिहार में अपन सयंत्र जाहि में साईकिल के निर्माण होएत। एवोन साईकिल क मेनेजिंग डाइरेक्टर कहलथि जे बिहार सरकार के आमंत्रण पर हम बिहार क दरभंगा में अपन एस्म्बलिंग कारखाना खोलय के विचार केलाहुं अछि जे ई साल क अंत तक स्थापित भए जाएत। ओना एखन इ तय नहि भ सकल अछि किया जे सरकार जमीन हाजीपुर मे देबा लेल आश्वासन देने अछि। ओना दरभंगा लेल गप भ रहल अछि। ओ कहलथि जे कंपनी करीब पाँच सौ करोड़ क लागत स ई कारखाना खोलत जाहि मे हरेक दिन एक हज़ार स पन्दरह सौ साईकिल क निर्माण होएत। ओ कहलथि जे अखन बिहार मे साईकिल क पुर्जा क निर्माण क लेल जगह आ मशीन नै भेटल ये ते दुवारे हम अखैन खाली एसेम्बलिंग क काज करब। एता अहाँकए बता दी जे बिहार सरकार हीरो साईकिल आ एवोन साईकिल कए बिहार क हाजीपुर मे अपन सयंत्र लगाबै क लेल आमंत्रित केने छल। ज्ञात हुए जे बिहार एकर सबस पैघ बाजार अछि। एहि साल ‘बालिका साईकिल योजना’ क लेल किछु बेसी साईकिल क जरूरत अछि। साईकिल निर्माता क अनुसार राज्य सरकार ई वित्तीय वर्ष में तेरह लाख साईकिल निर्माण क आदेश देत जकर सबस बेसी फायदा पंजाब उठेता कियाकि ओतोका लुधियाना सयंत्र ई मांग के पचासी फीसदी पूरा करय के लेल सक्षम ये। हीरो साईकिल बला सेहो एताको प्रस्ताव पर ध्यान देलक ये ओ सर्वेक्षण करा रहल ये मुदा अखन धैर कोनो जमीनी कारवाही नै केलक अछि।
दरअसल राज्य में पिछला साल करीब पच्चीस लाख साईकिल के बिक्री भेल रहे। आ अखन तक राज्य में साईकिल में जबरदस्त मांग रहे मुदा राज्य सरकार के दोसर-दोसर राज्य पर निर्भर होए ले पड़य रहे। ते दुवारे राज्य सरकार हीरो साईकिल आ एवोन साईकिल के लग प्रस्ताव देलक रहे ताकि घर के पैसा घर में ही रहे। ओना बिहार के एही साईकिल बाज़ार पर चीन सेहो नजैर गड़ेने रहे। मुदा देखियो आब की होए अछि। ओना एकरा से पहिने ऑकपेट बाइसाइकिल्स सेहो चीन से कलपुर्जा मंगाय के बिहार में एकर एस्म्बलिंग के कारखाना खोलय के गप कहलक रहे आ ओकर सयंत्र के काज सेहो शुरू भए गेल रहे मुदा अखन धैर कोनो समाचार नै ये की ओ कारखाना शुरू भेल की नै।